

**Kronika obce**

**OLCNAVA**

**2015**

Tento zväzok Kroniky obce Olcnava 2016 obsahuje sedemdesiatšesť strán .

Slovom - 76.

Kronikárka – PaedDr. Zlatica Kožárová.

Narodená - 16. 8. 1971 v Krompachoch.

Povolanie - pedagóg.

Funkciu kronikárky začala vykonávať v roku 2005.

Rukopis a úprava – PaedDr. Zlatica Kožárová

**Obsah**

1. Obec a jej samospráva..................................................................................... 5
2. Štátna správa................................................................................................... 7
3. Výstavba a zmeny charakteru obce................................................................ 8
4. Školstvo............................................................................................................ 9
5. Kultúra............................................................................................................ 18
6. Úspechy obyvateľov obce Olcnava.............................................................. 25
7. Telovýchova a šport...................................................................................... 26
8. Cirkevný život................................................................................................ 40
9. Zasadnutia obecného zastupiteľstva............................................................. 45
10. Počasie a jeho osobitosti v priebehu roka.................................................... 68
11. Štatistika......................................................................................................... 69
12. Nezaradené príspevky................................................................................... 70
13. **Obec a jej samospráva**

**Počet obyvateľov obce Olcnava k 1. 1. 2015 - 1044.**

Olcnava sa nachádza na úpätí Slovenského Rudohoria a je súčasťou Volovských vrchov, v okrese Spišská Nová Ves – Košický kraj.  
            Naša dedinka je situovaná v kopcovitom prostredí, neďaleko Národného parku Slovenský Raj (nachádza sa približne 25km východne). Veľa neprebádaných krás však nájdete aj v priľahlom okolí našej obce. Asi 15 km severne od obce sa nachádzajú tri historicky cenné kultúrne pamiatky a to: [Spišský hrad,](http://www.spisskyhrad.sk/) ktorý je najväčším hradom v strednej Európe,[Spišská Kapitula](http://www.kapitula.sk/www/) - sídlo spišského biskupa, obe v [Spišskom Podhradí](http://www.new.spisskepodhradie.sk/) a kostol [sv. Ducha](http://www.slovenskyraj.sk/vylety/zehra/zehra.html) v Žehre, v ktorom sú cenné nástenné fresky z 13 stor. V tesnej blízkosti Spišského hradu sa nachádza aj národná prírodná rezervácia [Dreveník,](http://sk.tixik.com/drevenik-2356636.htm) vyznačujúca sa travertínovým horninovým zložením. [Najstaršia](http://www.olcnava.sk/mail.html) písomná zmienka o našej obci sa podľa Vlastivedného slovníka obcí na Slovensku zachovala z roku 1312.

* **Samospráva obce:**

Starosta obce – Jaroslav Salaj.

Zástupca starostu – PaedDr. Zlatica Kožárová.

Poslanci - Miroslav Gardošík, Michal Kaščák, PaedDr. Zlatica Kožárová, Bc. Juliana Krokusová, Ján Olejník, Jozef Olejník, Ing. Miroslava Rusnáková.

**Zamestnanci Obecného úradu v Olcnave:**

* Anna Olejníková – účtovník obce.
* Ing. Mária Polláková – mzdy, personalistika a evidencia obyvateľstva.
* Mgr. Marcela Rusnáková– dane a poplatky v obci.
* Anna Salajová – upratovačka.
* Ing. František Stanislav – hlavný kontrolór v obci.

Od 1.4. 2015 do 30.9. 2015 zamestnanci obecného úradu :

- Jozef Holub

- Valéria Holubová

- Štefan Kačšák

- Imrich Kožár

- Ladislav Kožár

- Milan Ludrovský

- Jozef Melega

- Gejza Polák

- František Salaj

- Karol Vasi

- Milan Olejník

- Ladislav Dolnačko

Od 1.11. 2015 – Zamestnanci obecného úradu ( § 54- Šanca na zamestnanie) :

- Božena Bukátová

- Ladislav Dolančko

- Filip Fľak

- Ondrej Holub

- Valéria Holubová

- Ladislav Kožár

- Jozef Ludvik

- Gejza Polák

**2. Štátna správa**

**REFERENDUM - 7. február 2015**

Aliancia za rodinu sa rozhodla zorganizovať referendum za rodinu.

A tak sa na Slovensku, v sobotu 7.februára 2015 otvorili referendové miestnosti.

Referendové otázky boli nasledovné.

1. [Súhlasíte s tým, aby sa manželstvom nemohlo nazývať žiadne iné spolužitie osôb okrem zväzku medzi jedným mužom a jednou ženou?](http://www.alianciazarodinu.sk/preco/manzelstvo/)

2.  [Súhlasíte s tým, aby párom alebo skupinám osôb rovnakého pohlavia nebolo umožnené osvojenie (adopcia) detí a ich následná výchova?](http://www.alianciazarodinu.sk/preco/adopcia/)

3.  [Súhlasíte s tým, aby školy nemohli vyžadovať účasť detí na vyučovaní v oblasti sexuálneho  správania či eutanázie, ak ich rodičia alebo deti samé nesúhlasia s obsahom vyučovania?](http://www.alianciazarodinu.sk/preco/sexualna-vychova/)

Celkovo sa referenda na Slovensku zúčastnilo približne 21,5 % oprávnených voličov. Tu sú výsledky.

|  |  |  |  |
| --- | --- | --- | --- |
|  | Otázka | ÁNO | NIE |
| 1. | Manželstvo ako zväzok muža a ženy | 94.5% | 4.1% |
| 2. | Neumožnenie adopcie detí homosexuálom | 92.4% | 5.5% |
| 3. | Sexuálna výchova iba so súhlasom detí alebo rodičov | 90.3% | 7.3% |

V Olcnave sa referenda zúčastnilo 290 voličov, čo bolo 36 % .

Referendovú komisiu tvorili títo členovia:

Predseda - Mgr. Mária Pitoňáková.

Členovia – Mgr. Jana Dobranská, JuDr. Izabela Krokusová,

Mária Kiššáková, Marcela Vrončová, Juliana Krokusová , Filip Fľak.

**5. Výstavba a zmeny charakteru obce**

**Výstavba v obci**

* dokončenie prác prístreškov na autobusových zastávkach – latkovanie.
* V Parku Božieho milosrdenstva sa zastrešila časť nad kamennou stenou. Práce vykonal pán Peter Bukát . Krytinu Tondach zabezpečil pán Ing. Salaj Jaroslav. Celkové náklady boli okolo 1 800 €. Najväčším sponzorom bol pán Jozef Salaj ( Nadácia Jozefa Salaja -1 000 € ), ostatné finančné prostriedky boli z dobrovoľných príspevkov veriacich.

- vodovodná prípojka na obecný úrad

- úprava brehov obecného potoka

- úprava verejného priestranstva

- rekonštrukcia toaliet na obecnom úrade

- prípojka obecnej vody do kultúrneho domu

- pokládka asfaltového koberca na Ulici Nová

- výroba betónovej dlažby

- spustenie kanalizácie na Ulici Jarnej

**6. Školstvo**

Výňatok zo Správy o výchovno-vzdelávacej činnosti, jej výsledkoch a podmienkach školy a školského zariadenia za školský rok 2014/2015.

Zriaďovateľ: Obec Olcnava v zastúpení starostu obce Jaroslava Salaja.

Vedúci zamestnanci školy: Mgr. Mária Korfantová, riaditeľka ZŠ s MŠ.

Mgr.Dušana Zahradníková zástupkyňa riaditeľky pre MŠ.

Vedúci zamestnanci školských zariadení pri škole:

Anna Prapotníková, vedúca školskej jedálne.

Rada školy:

Predsedomje PaedDr. Zlatica Kožárová – zástupca zriaďovateľa,

od 27.1.2015 Mgr. Eva Širilová – pedagogický zamestnanec.

Členovia:

Zuzana Tomčíková – pedagogický zamestnanec

Iveta Živčáková – nepedagogický zamestnanec

MUDr. Júlia Jánošíková – zástupca rodičov

Ľudmila Marčišovská – zástupca rodičov

Ing. Miroslava Rusnáková – zástupca rodičov

Michal Kaščák – zástupca zriaďovateľa

Juliana Krokusová – zástupca zriaďovateľa.

* Počet všetkých tried ZŠ spolu : 3
* Počet žiakov v ZŠ k 31.8.2015 : 36
* Z toho v ŠKD : 22
* Počet integrovaných žiakov v ZŠ : 4
* Počet žiakov MŠ : 40

1. trieda: 1. ročník - počet žiakov 12

2. trieda: 2. ročník – počet žiakov 12

3. trieda: 3. a 4. ročník – počet žiakov 12

Materská škola:

Počet pedagogických zamestnancov základnej školy: 5 – kvalifikovaní.

Mgr. Mária Korfantová – riaditeľka školy, tr. učiteľka III. triedy

Mgr. Eva Širilová – triedna učiteľka I. triedy

Mgr. Jana Kubovčíková Veľká – trieda učiteľka II. triedy

Mgr. Matúš Bašista – učiteľ náboženskej výchovy

Jozefína Kočiková – vedúca vychovávateľka ŠKD

Počet pedagogických zamestnancov materskej školy: 4 – kvalifikované.

Mgr. Dušana Zahradníková – zástupkyňa riaditeľky školy pre MŠ

Zuzana Tomčíková

Bc. Jana Kľocová

Michaela Salajová

2 učiteľky MŠ sú na MD – Mgr. Eva Kuperová, Mgr. Jana Kočišová.

Počet nepedagogických zamestnancov: 6.

Anna Prapotníková – vedúca školskej jedálne.

Lucia Pokrivčáková – ekonómka, účtovníčka.

Mária Olejníková – hlavná kuchárka.

Anna Kohútová – pomocná kuchárka- zastupujúca p. Šofrankovú, ktorá je na dlhodobej PN.

Alena Prapotníková- upratovačka v MŠ.

Iveta Živčáková – školníčka, kurička.

Počas školského roka sa žiaci zúčastnili rôznych súťaží a olympiád na miestnej úrovni.

Programy pripravené pre deti ZŠ

* Deň zdravej výživy
* Návšteva múzea v Spišskej Novej Vsi
* Vedomostno - športové preteky Vítkovce
* Koncert Integrácia
* Cvičenia v prírode
* Púšťanie šarkanov
* Úcta pamiatke zosnulých, zapálenie sviečky v Parku Božieho milosrdenstva
* Beseda o folklóre s p. Olejníkovou
* Beseda so záchranármi
* Návšteva divadla v Spišskej Novej Vsi
* Predvianočná besiedka, vianočná burza
* Koledovanie
* Školské kolo Hviezdoslavov Kubín
* Súťaž vo vybíjanej – ZŠ Smižany
* Súťaž v bedmintone
* Škola v prírode - Bardejov
* Plavecký výcvik
* Slávik Slovenska
* Súťaž o olympizme v Jamníku
* Včely –výtvarná súťaž v Spišských Vlachoch – 1. miesto jednotlivci, 2. miesto kolektívna práca
* Hokejbalový turnaj v Sp. Vlachoch – 2. miesto
* Súťaž v zbieraní vrchnáčikov TAMI, SABI
* Tvorivé dielne – Smižany
* Mladý záchranár – súťaž
* Športová olympiáda – Rudňany
* Zber papiera
* Exkurzia v Kameňolome Olcnava
* Týždeň hlasného čítania

Programy pripravené pre deti MŠ

* Šarkaniáda
* Jesenné hry s lístím
* Tekvicové kráľovstvo
* Deň mlieka
* Posedenie pre starých rodičov
* Úcta pamiatke zosnulých, zapálenie sviečky v parku Božieho milosrdenstva
* Zdravotná vychádzka
* Vianočná besiedka, pečenie medovníkov
* Kultúrny program k privítaniu novorodencov
* Mám básničku na jazýčku
* Beseda o rozprávkovej knižke
* Návšteva Knižnice
* Špivanka
* Deň vody
* Veľká noc- tvorivé dielne, veľkonočná burza
* Eko dni – jar
* Farebný týždeň
* Olympiáda
* Rozlúčka s predškolákmi
* Noc v škôlke

Spoločné programy:

* Návšteva divadelných predstavení v Sp. Novej Vsi
* Karneval
* Aktivity ku dňu Zeme
* Oslavy Dňa matiek v KD v Olcnave
* Športový deň
* MDD
* Mikuláš, rozsvietenie vianočného stromčeka
* Lampiónový sprievod
* Dopravné ihrisko
* Stavanie mája v obci
* Školský výlet - Košice

Učiteľky ZŠ sa zúčastnili Športovej olympiády pre pedagógov neplnoorganizovaných škôl na ZŠ s MŠ  Poráč..

Učiteľky ZŠ a MŠ v spolupráci s rodičmi a Obecným úradom zorganizovali Valentínsky ples.

Budova školy bola daná do prevádzky v roku 1979. Súčasťou základnej školy je aj materská škola. Materská škola je dvojtriedna. Miestnosti sú priestranné a svetlé. Vybavenie MŠ je z časti vymenené. V rámci Projektu digitalizácia škôl pribudla v triede MŠ interaktívna tabuľa s príslušenstvom. V rámci našich finančných možností sme dopĺňali pedagogickú a detskú literatúru. Základná škola využíva priestory na prvom poschodí budovy. Žiaci sa vyučovali v troch triedach. Ďalšia voľná trieda sa vyžívala ako počítačová učebňa. Škola využíva kabinet školských učebných pomôcok, ktorý je vybavený staršími, ale kvalitnými učebnými pomôckami, zároveň však každoročne dopĺňame kabinet novými učebnými pomôckami, ktoré nakupuje po dôkladnom zvážení podľa aktuálnej ponuky, potrieb a finančných možností. V učebniach školy aj v ŠKD sú nainštalované interaktívne tabule, ktoré využívame vo vyučovacom procese ale aj vo výchovnom procese v ŠKD. Škola plánuje aj naďalej modernizovať interiérové vybavenie učební a dopĺňať ich novou didaktickou technikou. Na relaxáciu a hry sa využíval rozľahlý školský areál. Svojpomocne sme zhotovili okrasnú skalku v priestore pre jedálňou a vysadili ihličnany okolo plota hraničiaceho s riekou Hornád. Školské stravovanie je zabezpečené v školskej jedálni, ktorá sa nachádza v prízemí školskej budovy.

Škola je vykurovaná ústredným kúrením, ktoré bolo rekonštruované v roku 2000 z tuhého paliva na plyn. V súčasnosti postupne prebiehajú nevyhnutné opravy a údržba školskej budovy a školského areálu.

Rekonštrukčné práce , opravy a nákupy v tomto školskom roku boli len vo veľmi malom rozsahu.

Chcela by som upozorniť na havarijnú situáciu strešnej krytiny ,nakoľko zateká do tried, steny plesnivejú a opadáva omietka. Na rekonštrukciu strešnej krytiny bude potrebná suma cca 30 000 €. V prípade nezrealizovania tejto opravy môže dôjsť k znehodnoteniu priestorov tried ZŠ, zničenia IKT pomôcok. Interaktívne pomôcky ( počítače, tlačiarne, interaktívne tabule) majú hodnotu cca 7 000 €.

Rekonštrukčné práce na budove sa vykonávajú z finančných prostriedkov, ktoré škola získala zo štátneho rozpočtu formou normatívneho financovania. Celá údržba a oprava je finančne veľmi náročná, preto nie je možné ju realizovať v celom potrebnom rozsahu iba z vlastných finančných prostriedkov.

Je potrebné ešte:

* Vymeniť strešné zvody dažďovej vody
* Vymeniť elektrické pece v kuchyni
* Obnoviť elektrickú rozvodňu
* Otepliť budovu
* Dokončiť opravu školského oplotenia
* Zrekonštruovať a zefektívniť rozvody ústredného kúrenia
* Opraviť schody – vymeniť linoleum v budove školy
* Postupne dokupovať učebné pomôcky a didaktickú techniku
* Vymaľovať počítačovú miestnosť a WC v MŠ (pri kancelárii)
* Vymeniť detské toalety a staré vodovodné batérie v priestoroch  MŠ
* Vymeniť kryty na neónovom osvetlení
* Vymeniť vchodové dvere do priestorov MŠ

Oblasti, v ktorých škola dosahuje dobré výsledky:

- škola rodinného typu

- individuálny prístup k žiakom

- vysoká odbornosť pedagogických zamestnancov

- individuálna integrácia žiakov so ŠVVP - nové možnosti pre žiaka

-dobré hodnotenie žiakov v plne organizovaných školách

- dobré technické vybavenie školy

- estetické prostredie školy

- zapájanie sa do projektov.

Oblasti, v ktorých sú nedostatky a je potrebné úroveň výchovy a vzdelávania zlepšiť:

- práca a vyučovanie v oddeleniach

- veľká vyťaženosť učiteľov.

Materská škola

Oblasti, v ktorých škola dosahuje dobré výsledky:

- estetické prostredie školy a podmienky školy pripomínajúce rodinné prostredie,

- vysoká odbornosť pedagogických zamestnancov,

- dobrá spolupráca s vedením ZŠ s MŠ a pedagogickými zamestnancami, dobré medziľudské vzťahy na pracovisku,

- záujem a spolupráca zo strany rodičov pri príprave akcií školy,

- zapájanie sa do projektov

Oblasti, v ktorých sú nedostatky a je potrebné úroveň výchovy a vzdelávania zlepšiť:

- nedostatočné finančné zdroje pre originálne kompetencie,

- nízky záujem o zaškolenie detí zo strany rómskych rodičov.

Na škole úspešne pracovali záujmové krúžky pod vedením pedagogických pracovníkov školy tak, aby sme do nich zapojili všetkých žiakov školy.

Anglický jazyk 1. a 2. ročník ZŠ – Mgr. Širilová Eva

Športové hry – Mgr. František Tomčík

Anglický jazyk v MŠ – Mgr. Širilová Eva

Mladý záchranár – Mgr. Eva Širilová

Škola poskytovala svoje priestory aj ZUŠ v Spišských Vlachoch- výtvarný odbor. Svoje práce deti prezentovali na vernisáži v Galérie v Spišských Vlachoch.

Práca v krúžkoch vhodne dopĺňala výchovno-vzdelávaciu činnosť našej školy a zároveň pomáhala deťom správne a efektívne využiť voľný čas v popoludňajších hodinách.

Spolupráca školy s rodičmi

Spolupráca školy a rodiny bola celkovo na dobrej úrovni. V základnej aj materskej škole pracoval výbor RZ, ktorého členovia sa pravidelne stretávali na rodičovských združeniach alebo aj mimo nich.

Škola spolupracovala s rodičmi hlavne pri rôznych voľnočasových aktivitách napríklad: pri príprave balíčkov do mikulášskeho koša; pri Karnevale, kedy sa podieľali na príprave masiek; pri príprave darčekov na Deň detí, pri sponzorstve v rámci pobytu detí v škole v prírode, pri rozlúčke s predškolákmi. Rodičia pomáhali svojim deťom aj pri zbere papiera, zbere elektrozariadení, batérií a ďalších aktivitách základnej a materskej školy.

Zmeny v ZŠ s MŠ v Olcnave k 1.9.2015:

Počet detí v ZŠ - 37 z toho dvaja sú v zahraničí.

Počet detí v MŠ - 40.

Pomocná kuchárka p. Mária Šofranková odišla do invalidného dôchodku, namiesto nej sme prijali novú silu do kuchyne, p. Janu Prapotníkovú.

V MŠ odišla zastupujúca učiteľka Michaela Salajová na MD , zastupuje je p. Anna Kohútová.

**7. Kultúra**

**Futbalový ples**

Dňa 24. januára 2015 sa o 19, 00 hodine v sále kultúrneho domu v Olcnave uskutočnil 6. ročník Olcnavského futbalového plesu. Organizátorom bol futbalový klub v Olcnave, ale vďaka patrí predovšetkým Ing. Márii Olejníkovej a Michalovi Kačšákovi, ktorí ako nové vedenie to mali všetko pod dohľadom. Predošlé ročníky plesu organizovali hlavne Ing. Peter Gonda a Mgr. Ľubomír Kožár.

Na tohtoročnom plese sa zabávalo 105 hostí v sprievode hudobnej skupiny Medium z Čirča.

Cena vstupenky bola 15 € a o výborné jedlo sa postarali pani kuchárky Oľga Salajová a Helenka Dzurňáková. Ako inak, na plese nesmie chýbať tombola, kde bolo dokopy 27 cien. Hlavnú cenu , televízor, ktorý venovala firma A.G.E.S. , vyhral pán Milan Olejník.

Na plese boli vyhlásené výsledky ankety „Najlepší hráč TJ ŽPSV Olcnava 2014“. Anketa prebiehala od 27.12.2014 do 21.1.2015 . Do ankety sa zapojilo 105 fanúšikov, ktorí odovzdali hlasy svojim favoritom.

Výsledky bolo nasledovné :

**Dospelí**

1. Petet Pollák – 66 hlasov
2. Milan Olejník – 44 hlasov
3. Dominik Pollák - 38 hlasov

**Dorast**

1. Vladimír Pollák – 76 hlasov
2. Kristián Melega – 61 hlasov
3. Adrián Rovder – 28 hlasov

**Žiaci**

1.Gabriel Olejník – 44 hlasov

2. Eduard Kohler – 35 hlasov

3. Ján Biroš – 33 hlasov

**Privítanie detí narodených v roku 2014**

V nedeľu 15. februára 2015 sa troška v neskoršom čase , ale už tradične konalo v kultúrnom dome slávnostné uvítanie detí narodených v uplynulom kalendárnom roku.

* 11.1. 2014 - Diana Čižmáriková , Nová 20.
* 11. 5. 2014 – Nina Muchová , Osloboditeľov 56.
* 13. 6. 2014 – Patrik Herich , Hornádska 3.
* 25. 6. 2014 – Liana Bednárová, Zelená 2.
* 18. 7. 2014 – Viktória Dolnačková , Družstevná 8.
* 20.10. 2014 – Jakub Mucha , Nová 14.
* 24. 10. 2014- Tamara Dolnačková, Železničná 17.
* 7. 11. 2014 – Adam Mikula , Nová 24.
* 29. 11. 2014 – Erik Holub , Lesná .

**Divadelné predstavenie - SESTRY – 8.3.2015**

V nedeľu, 8.3.2015 v Kultúrnom dome v Olcnave odohralo ochotnícke divadlo RAJ so Smižian slovensko-spišskú komédiu „SESTRY“. Veľmi nás potešila vysoká účasť občanov nielen Olcnavy, ale aj z okolitých obcí. Vystúpenie bolo vtipné, zaujímavé, ale aj poučné. Po skončení predstavenia sa pán starosta poďakoval účinkujúcim za krásny zážitok, pani riaditeľke a pani zástupkyni ZŠ s MŠ za sprostredkovanie divadelného predstavenia a zablahoželal prítomným ženám k ich sviatku Medzinárodnému dňu žien.

Každá z prítomných žien bola obdarená kvetom, ktorý im odovzdali poslanci obecného zastupiteľstva.

Divadelné predstavenie financoval Obecný úrad a výška činila 183 € . Vstupné na toto predstavenie boli 3 € a výťažok 200 € išiel pre ZŠ s MŠ v Olcnave.

**Veľkonočná zábava – 5. 4. 2015**

Na veľkonočnú nedeľu, po 40 dňovom pôste sa v Olcnave zabávalo. Tanečnú zábavu zorganizoval pán Pavol Burian. Hudobná skipina Grif , v ktorej hrajú naši Olcnavčania pán Ondrej Sakmár st. aj mladší, bola skvelou kapelou na rozprúdenie výbornej nálady, ktorá panovala počas celej zábavy. Hlavný organizátor si dal záležať na všetkom, okrem veľkonočnej výzdoby zabezpečil panie kuchárky Oľgu S. a Helenu Dz. , ktoré navarili chutné večere, bola aj tombola a veselý kultúrny program, o ktorý sa postarali traja olcnavskí mládenci (TK, PB,

MS ) a folklórna skupina Domková.

Na zábave bolo prítomných približne 75 ľudí.

**Deň obce - Olcnava – 30.8.2015**

Posledná augustová nedeľa , bola tým dátumom, ktorý po dohode poslancov, bol určený na už tradičný Deň obce.

Takmer tropické horúčavy a príjemná nálada sprevádzali tento deň. Pán starosta Jarosla Salaj pozval ako zvyčajne aj priateľov z Poľska, ale zdravotné problémy pána Mariána Wielgoszika zabránili účasti poľskej delegácii v Olcnave na tomto podujatí.

Slávnosť sa začala popoludní o 13,30 hodine a miestnom futbalovom ihrisku a otvoril ju starosta obce Olcnava .

Ako inak možno začať na futbalovom ihrisku , ak nie futbalovým zápasom. A ten si zahrali starí páni z Olcnavy proti mužstvu starých pánov z obce Široké . Zápas sa skončil výsledkom 1 : 1. Celý zápas a „pozbieranie“ starých pánov hrajúcich za Olcnavu zorganizoval Mgr. Ľubomír Kožár.

Po futbalom zápase nastal čas folklórny, tanečný, naplnený spevom, o ktorý sa postarali folklórne skupiny z Margecian, Domaňoviec a Olcnavy.

Počas popoludnia sa nám predviedlo aj družstvo dobrovoľného hasičského zboru zo Spišských Vlách, ktoré malo po svojom zásahu pripravené aj aktivity pre deti malé aj veľké. Každá aktivita bola odmenená sladkosťou a potleskom.

Večerný trávnikový parket patril hudobnej skupine Ronet, ktorej členom je aj náš olcnavčan pán Marián Dolný.

Každá veselá letná akcia sa spája aj s dobrým gulášom a ten nám dnes pripravil pán Imrich Kožár. Podávali sa aj varené domáce klobásky, ktoré vyrobil pán Jozef Olejník.

Niekedy je náročné vo voľnom priestranstve odhadnúť počet prítomných a tak to radšej nebudem zavádzať, ale viacerí prítomní skonštatovali, že taký hojný počet olcnavčanov aj hostí na Dni obce ešte niky nebol.

A tak sa tešíme, pretože aj to je fakt, že táto akcie má z roka na rok väčší počet adresátov.

**Posedenie so seniormi obce Olcnava – 25. 10. 2015**

V poslednú októbrovú nedeľu 25.10.2015 sa už ako tradične konalo posedenie s občanmi staršími ako 65 rokov. Takýchto obyvateľov máme v obci 127. Bývalo po iné roky zvykom usporiadať toto podujatie v januári, ale keďže sa obecnému zastupiteľstvu zdal vhodnejší termín mesiac október, ako mesiac úcty k starším, tak táto akcia sa už po druhýkrát organizovala v tomto mesiaci. O tom, že to má popularitu medzi občanmi svedčí aj skutočnosť, že každým rokom nám počet prítomných narastá, čomu sme samozrejme radi. Tohto roku prišlo 74 starších dám a pánov. Scenár je približne vždy rovnaký, ale stále iný. Aj tohto roku sa ako prvý prihovoril pán starosta obce Jaroslav Salaj, ktorý hovoril o tom, čo sa v obci za uplynulý rok urobilo, s čím zápasíme a v čom napredujeme. Potom nasledovalo občerstvenie, z rúk pani kuchárky Márie Olejníkovej.

Veľmi milý program si pripravili pre babičky a dedkov pani učiteľky zo ZŠ s MŠ v Olcnave, samozrejme spolu s deťmi. Centrálnym vystúpením bola hudobná skupina Bravo z Novej Ľubovne, ktorú tvorili traja bratia, jeden vtipnejší ako druhý. Úsmev a dobrá nálada na našich senioroch prezrádzali, že aj táto akcia mala pre olcnavčanov zmysel.

**Divadelné predstavenie – Spišská Nová Ves – 13.12. 2015**

V nedeľu 13. decembra 2015 popoludní o 15,00 hodine sa v okolí autobusovej zastávky v dedine začali schádzať deti spolu s rodičmi resp. starými rodičmi. Dôvodom bola návšteva Spišského divadla , v ktorom sa mala hrať rozprávka pre deti s názvom Jakub s veľkými ušami.

Celé divadelné predstavenie aj s dopravou financoval Obecný úrad v Olcnave a zúčastnilo sa ho dokopy asi 60 detí s doprovodom . Deťom sa v divadle páčilo a zrejme aj dospelým, pretože vyslovili myšlienku, aby v budúcnosti Obecný úrad zorganizoval takýto „výlet“ aj pre dospelých.

**Miestna ľudová knižnica - Olcnava**

Od roku 1968 knižnica v Olcnave patrila do Obvodnej pôsobnosti Strediskovej knižnice v Spišských Vlachoch.

Od roku 1982 bola knihovníčkou pani Matilda Dzurňáková, ktorá knižnicu viedla 26 rokov.

Knižnica bola otvorená dva krát týždenne po dve hodiny v popoludňajších hodinách.

Od roku 2008 je knihovníčkou pani Tatiana Salajová, taktiež je otvorená dva krát týždenne po dve hodiny . V roku 2012 na návrh pána starostu obce Jaroslava Salaja sa knižnica presťahovala z priestorov Obecného úradu do priestorov ZŠ s MŠ v Olcnave, kde je do dnešného dňa.

Otváracie hodiny boli znížené na jeden krát týždenne a to v stredu v čase od 14,oo do 16,oo hod.

V roku 2008 sa knižnica premenovala na Obecnú knižnicu Olcnava.

Z histórie knižnice:

Dňa 14.1.1983 Rada MNV v Olcnave schválila organizačný poriadok pre Miestnu ľudovú knižnicu pri MNV v Olcnave, podľa ktorého je knižnica kultúrna inštitúcia, ktorú riadi MNV.

Dňa 17.2.1989 bol uznesením Rady MNV V Olcnave zrušený organizačný poriadok Miestnej ľudovej knižnice a zároveň bol schválený Štatút Miestnej ľudovej knižnice, ktorá bola umiestnená v budove Miestneho národného výboru.

Knižnica získala knižničný fond v rámci centralizovaného dopĺňania kníh zo Strediskovej knižnice zo Spišských Vlách.

Nákup kníh bol závislý od rozpočtu Okresnej knižnice.

Cestou centralizovaného dopĺňania bolo aj pravidelné kolovanie literatúry zo Strediskovej knižnice do ostatných malých knižníc v okolitých obciach. Knihy sa vymieňali približne raz za polrok a určité tituly bolo možné nájsť iba v Okresnej alebo Strediskovej knižnici.

Po revolúcii v roku 1990 knižnica prešla pod správu Obecného úradu a od roku 1991 sa vedie aj Prírastkový zoznam kníh . Do tohto zoznamu sa pripíšu knihy, ktoré sa v danom roku zakúpia, alebo ich niekto knižnici podaruje. V súčasnosti je v tomto denníku zapísaných 1475 kníh, ktoré boli zakúpené z rozpočtu Obecného úradu v Olcnave.

Za posledné roky klesol počet čitateľov z približne 2OO na súčasných 80- 100. Je to dané aj tým, že sú k dispozícii aj iné média ako internet, taktiež E- knihy, ktoré si záujemcovia môžu čítať aj z domu, tiež je to dané aj presťahovaním knižnice, keďže predtým bola knižnica tak povediac v strede obce ,teraz je od stredu obce pomerne ďalej, čo robí niektorým čitateľom problém.

V súčasnosti máme v knižničnom fonde celkove 3560 titulov, od našich ale aj svetových autorov, dobrodružné, detektívky, ľúbostné, romány pre ženy, cestopisy ako aj knihy pre deti a mládež.

Knižničný fond sa doplňuje každý rok podľa schváleného rozpočtu z rozpočtu obce približne 20 kníh za rok.

Každý, kto chce dobrú knihu určite si z našej ponuky vyberie, samozrejme, že vzhľadom na krátený rozpočet obce si nemôžeme dovoliť kupovať špeciálnu literatúru pre úzky okruh čitateľov, ale kupuje sa taká, ktorá zaujme čo najväčší počet záujemcov.

Snažíme sa dopĺňať knihy , o ktoré je najväčší záujem.

**8. Úspechy obyvateľov obce Olcnava**

**Štefan Maľak – cena starostu obce za rok 2015**

Pri príležitosti posedenia so seniormi, 25. októbra 2015, pán starosta obce Jarosla Salaj sa rozhodol udeliť po prvýkrát Cenu starostu obce Olcnava.

Tohto roku sa pán starosta po konzultácii s obecným zastupiteľstvom rozhodol udeliť túto cenu pánovi Štefanovi Maľakovi za nasledovné úspechy :

*Štefan Maľak ako aktívny športovec :*

* Účasť na bežeckých pretekoch celkovo 77 krát.
* Medzinárodný maratón mieru – Košice – 5 krát.
* Polmaratón Košice – 11 krát.
* Malý štrbský maratón – 6 krát.
* Májová hodinovka –Štadión Tatran SNV – 8 krát.
* Beh do kopca vo Vysokých Tatrách – 5 krát.

Bežecké lyžovanie

* Biela stopa- Kremnica – 16 krát. ( roky 2007, 2008 – víťaz kategórie, rok 2009 – 2. miesto, rok 2010 – 4. miesto ).
* Jizerská päťdesiatka –Česká republika – 5 krát.

*Štefan Maľak ako organizátor :*

* Memoriál Jozefa Krišandu – 7 krát.
* Olcnavská osmička – 2 krát.

*Štefan Maľak ako človek pomáhajúci iným :*

* Držiteľ diamantovej Jánskeho plakety – k 15.12. 2014 má pán Štefan Maľak za sebou 84 odberov krvi.

**9. Telovýchova a šport**

**Turnaj v  Mariáši – 10.1. 2015**

V sobotu, 10.1.2015 sa v Olcnave , v pohostinstve Joga, uskutočnil už 19.ročník turnaja v kartovej hre Mariáš.

Turnaja sa zúčastnilo 15 hráčov z Olcnavy, Spišských Vlách, Spišskej Novej Vsi, Chraste nad Hornádom a Vítkoviec. Zápisné na turnaj bolo 3,50 EUR a v cene zápisného bol zahrnutý obed a dva nápoje.

Turnaj usporiadali p. Pavol Jánošík a p. Štefan Rusnák z Olcnavy, za pomoci sponzorov : firma AGES, Obecný úrad - Olcnava a firma JOGA. Atmosféra na turnaji bola priateľská, aj keď sa hralo v štyroch kolách o body a celkové prvenstvo. Po poslednom kole a sčítaní bodov bolo poradie na prvých troch miestach nasledovné:

1.miesto – Marek Šefčík - Chrasť nad Hornádom

2.miesto – Ľubo Kožár – Olcnava

3.miesto – Štefan Rusnák – Olcnava

Výhercovia boli odmenení vecnými cenami. Všetci zúčastnení vyjadrili spokojnosť s týmto turnajom a už teraz sa tešia na jubilejný 20.ročník.

**Memoriál J. Krišandu – 7. ročník – 28. 2. 2015**

28. februára 2015 , ako obvykle v sobotu, sa konal 7. ročník bežeckých pretekov na počesť zosnulého kňaza – Memoriál Jozefa Krišandu. Program začal o 8,00 hodine svätou omšou, ktorú celebroval Mgr. Štefan Hrbček (v súčasnosti kaplán v Starej Ľubovni ).

V homílii okrem iného aj citoval z denníka vdp. Jožka Krišandu, ktorý vlastní. Potom sa spoločne veriaci odobrali na miesto skonania , kde sa pomodlili a zapálením sviečky a položením venca si aj takto pripomenuli 9. výročie od jeho úmrtia.

O 10,00 hodine sa začali samotné preteky, ktoré ako po ostatné roky organizoval predovšetkým pán Štafan Maľák, zanietený bežec a športovec. V hlavnom organizačnom výbore boli pán farár Pavol Hucík, pán starosta Jaroslav Salaj, pán Ján Sakmár, slečna Juliana Krokusová, pani Anna Šofranková, pani Mária Korfantová a pani Zlatica Kožárová, ale vypomáhalo ešte veľa dobrých ľudí , ktorým patrí aj touto cestou poďakovanie.

Dokopy sa tohto roku pretekov zúčastnilo 95 bežcov. Ako novinka bol beh rodín, ktorý pozostával zo zabehnutia 37 metrov minimálne 3 členov rodiny. Do tejto kategórie sa prihlásilo súťažiť 5 rodín.

V tombole sa predalo 400 lístkov , čo činilo 200 € a výťažok bude použitý na dokončenie prác v nových klubových priestoroch.

Taktiež novinkou bolo podávanie grilovanej klobásky, kde sa predalo 63 porcií po 0,50 €. Všetci ostatní súťažiaci aj diváci sa mali možnosť ponúknuť s plnenými závinmi a čajom. Deti dostali od sponzora perníčky.

Na podujatí sa zúčastnilo aj niekoľko kňazov ako bežcov. Boli to Mgr. Anton Horník ( duchovný - Spišská Kapitula ) , Mgr. Andrej Legutký ( farár - Vrbov), Mgr. Peter Duffala ( kaplán -  Trestená ), Mgr. Štefan Hrbček ( kaplán –Stará Ľubovňa ), Mgr. Adam Rataj ( kaplán -  Klčov ) , Mgr. Ľubomír Krett (farár - Slatvina ) a samozrejme domáci Mgr. Pavol Hucík a Mgr. Matúš Bašista.

Pozvaní hostia obedovali a príjemne si posedeli v novo - zrekonštruovanej klubovni.

Sme presvedčení, že organizátori vynaložili veľa úsilia pre zdarný priebeh Memoriálu a už sa v myšlienkach pripravujú na 8. ročník, ktorým si budeme pripomínať 10 rokov úmrtia Mgr. Jozefa Krišandu, kňaza.

**Nohejbalový turnaj - 25.7.2015**

Dňa 25. júla 2015 sa konal na miestnom multifunkčnom ihrisku nohejbalový turnaj. Turnaja sa zúčastnilo dokopy 10 športovcov. Traja účastníci boli zo Spišských Vlách. Sponzorom turnaja bol Obecný úrad v Olcnave.

Umiestnenie :

1. miesto – KSP - Martin Jánoš, Matej Jánoš, Záhornacký.

2. miesto – PKP – Jánoš, Ludrovský, Nemčík, Olejník.

3. miesto – HVD – Milan Salaj, Peter Fifik, Patrik Salaj.

4. miesto – XXL – Ľubomír Kožár, Matúš Kožár, Miroslav Sakmár..

**Stolný tenis opäť v Olcnave aktívny**

Po osem ročnej pauze sa v Olcnave znovu rozbehla činnosť stolnotenisového oddielu .

Klub bol založený 27. augusta 2015 pod záštitou Futbalového klubu Olcnava , za finančnej podpory Obecného úradu v Olcnave a Nadácie Jozefa Salaja.

Členovia klubu sú : Sakmár Dávid, Sakmár Marián, Sakmár Miroslav, Kožár Matúš, Kožár Ľubomír, Salaj Jaroslav, Grega Viliam, Haľuľa Jozef, Gonda Peter, Kicko Matúš, Šofranko Jozef.

Administratívny pracovník klubu je pán Marián Sakmár.

Pán Matúš Kožár sa venuje trénovaniu mládeže.

Klub súťaži v okresnej súťaži Spiš – 7 liga.

**Silvestrovský výstup na Kňazovku - 31.12. 2015**

Päť rokov sa konal viac – menej neoficiálne, len tak pošušky , odovzdávaním si informácii navzájom medzi sebou, Silvestrovký výstup na Kňazovku.

Tohto roku sa to „zoficálnilo“ aj tým, že Obecný úrad v Olcnave sa tam postaral o občerstvenie vo forme gulášu a akcia   bola oznámená aj prostredníctvom obecného rozhlasu. Guláš sa podujal variť pán poslanec Miroslav Gardošík a veruže sa mu vydaril.

Bolo mrazivé počasie , teplomer ráno ukazoval mínus 12 stupňov po nulou, ale ani to neodradilo približne 130 olcnavčanov aj hostí od rozhodnutia tráviť posledné hodiny starého roku v zajatí prírody, ktorá bola síce v ten deň mrazivá a bez snehu, ale nádherne slnečná.

Odmenou bol pohľad z Kňazovky na vrcholy stromov a aj vzdialenejšie obce a mestá.

Táto „neoficiálna“ akcia mala aj svoj program.

O 12, 00 hodine sme sa pomodlili Anjel Pána , poďakovali za končiaci sa rok a keďže je tento rok vyhlásený ako Rok milosrdenstva, „padla“ aj Korunka Božieho milosrdenstva.

Po krátkom príhovore pána starostu sa išlo „ gulášovať,“ ale pred tým však bol povinný starostovský aperitív.

Po obede nechýbal spev v sprievode harmoniky od nemenovaného pána harmonikára z Poráča.

Najstarším účastníkom bol pán Jozef Kerula ( 72 rokov) do chvíle, pokiaľ neprišiel ( neskôr) pán Ondrej Dolnačko ( 84 rokov) .

**Futbal - SEZÓNA 2014 / 2015 – jarná časť**

**16. kolo 12. 4. 2015**

Olcnava – Veľký Folkmár B 2:2 (0:1)

16. kolo prinieslo ďalší smolný zápas pre naše mužstvo a stratu bodov na domácej pôde. Stačilo málo, premeniť vyložené gólové šance, ktoré sme mali v prvom polčase a zápas by vyzeral úplne inak.

**G:** 70’, 74’ Pollák Peter

**ŽK**: 47’ Pollák Peter, 77’ Rusnák Martin

**OLCNAVA:** D. Pollák – Rusnák, Petrov, Halula Miroslav – Košík, P. Pollák, V. Pollák, Halula Michal, Prapotník – Gardošík, Melega, striedali: Bežila, Sendrei.

**17. kolo 19. 4. 2015**

Olcnava – Jaklovce 5:1 (2:0)

Tretí jarný zápas nám konečne priniesol plný bodový zisk a tiež slušný počet gólov v súperovej sieti. Pred zápasom mal tréner Miloš Komara o ďalšiu nepríjemnú starosť naviac, keď po zranení vypadol zo zostavy náš ďalší skúsený hráč, Peter Pollák. Tréner v zostave urobil zaujímavú zmenu. Obrancu Lukáša Sendreia poslal do útoku a ako ukázal priebeh zápasu, táto zmena mu vyšla na výbornú.

**G:** 22’, 25’, 58’ Sendrei Lukáš, 75’ Halula Michal (11 m), 90’ Sárosi Patrik

**ŽK:** 44’ Halula Michal

**OLCNAVA:** D. Pollák – Rusnák, Petrov, Halula Miroslav – Košík, V. Pollák, Halula Michal, Prapotník, Gardošík – Melega, Sendrei, striedali: Bežila, Šofranko, Sárosi.

**18. kolo 26. 4. 2015**

**Gelnica – Olcnava 0:1 (0:0)**

Do Gelnice na zápas 18. kola sme cestovali opäť oslabení. Tréner Miloš Komara to opäť výborne poskladal a chlapcov namotivoval k oduševnenému a bojovnému výkonu. Pre niekoho to možno nebol okulahodiaci futbal, ale počíta sa výhra, ktorú nám v 62. minúte zabezpečil náš momentálne jediný potentný strelec, Lukáš Sendrei,

**G:** 62’ Sendrei Lukáš

**ŽK:** 80’ Košik Lukáš

**OLCNAVA:** D. Pollák – Rusnák, Halula Miroslav, Košík – V. Pollák, Halula Michal, Prapotník, Melega, Kaščák – Sendrei, Sárosi, striedali: Bežila, Šofranko.

**19. kolo 3. 5. 2015**

**Olcnava – Mníšek nad Hnilcom 3:4 (2:2)**

Vonku zápasy vyhrávame a doma veľmi lacno body strácame. Takto to bolo aj v zápase 19. kola, v ktorom sa na našom trávniku predstavil súper z Mníška nad Hnilcom.

**G:** 2’ Petrov Martin, 11’ Pollák Vladimír, 70’ Plachetka Oliver (vlastný)

**ŽK:** 37’ Petrov Martin,90’ Halula Michal

**OLCNAVA:** D. Pollák – Rusnák, Miroslav Halula, Petrov -  Košik, V. Pollák, Michal Halula, Prapotník, Melega – Sendrei, Sárosi.

**20. kolo 8. 5. 2015**

**Markušovce - Olcnava** **1:0 (1:0)**

Zápas 20. kola sa hral netradične v piatok. Trápenie so zostavou tak naďalej pokračuje. Do Markušoviec sme pricestovali len s 13 hráčmi. Jediný gól zápasu padol v 39. minúte, keď domáci využili chybu pri rozohrávke našich chlapcov.

**ŽK:** 80’ Košik Lukáš

**OLCNAVA:** D. Pollák – Rusnák, Halula Miroslav, Košík – V. Pollák, Halula Michal, Prapotník, Melega, Kaščák – Sendrei, Sárosi, striedali: Bežila, Šofranko.

**21. kolo 10. 5. 2015**

**Olcnava – Kluknava 3:0 (0:0)**

Na Sviatok práce sme si 1. mája predohrali zápas 21. kola s Kluknavou. Kluknavčania pricestovali do Olcnavy oslabení, keď až traja hráči stáli pre kartové tresty.

**G:** 50’ Melega Kristián, 73’ Pollák Vladimír (11 m), 90’ Halula Miroslav

**ŽK:** 29’ Pollák Vladimír

**OLCNAVA:** D. Pollák – Rusnák, Miroslav Halula -  Košik, V. Pollák, Michal Halula, Prapotník, Melega – Sendrei, Sárosi, Šofranko, striedali: Pastucha, Bežila.

**22. kolo 17. 5. 2015**

**Chrasť n/H – Olcnava 1:2 (0:2)**

Zápas, ktorý má vždy prívlastok derby. Na zápas 22. kola sme cestovali k nášmu odvekému rivalovi z Chraste nad Hornádom. Po dvoch nevydarených zápasoch si v tomto zápase naši chlapci chceli napraviť chuť a uhrať dobrý výsledok.

**G:** 2’ Sárosi Patrik, 5’ Melega Vladimír

**ŽK:** 32’ Melega Kristián

**OLCNAVA:** Pollák – Rusnák, Petrov, Košík – Melega, Halula, V. Pollák, Prapotník, Sárosi – Sendrei, Šofranko, striedali: Bežila, Kaščák.

**23. kolo 24. 5. 2015**

**Olcnava – Spišská Nová Ves B 2:3 (1:1)**

23. kolo prinieslo ďalší domáci zápas, v ktorom sme opäť zbytočne stratili body na domácej pôde.

**G:** 39’ Sendrei Lukáš, 83’ Pollák Vladimír

**OLCNAVA:** Pollák – Rusnák, Halula, Petrov – Košík, Melega, Halula, V. Pollák, Prapotník – Sárosi, Sendrei, striedali: Šofranko, Bežila.

**24. kolo 31. 5. 2015**

**Bystrany – Olcnava 2:1 (0:1)**

Veľké susedské derby nás čakalo v 24. kole, v ktorom sme za svojím súperom cestovali do susedných Bystrian. Zápas sa hral za krásneho slnečného počasia, ako stvoreného na futbal.

**G:** 16’ Pollák Vladimír

**OLCNAVA:** D. Pollák – M. Rusnák, Miroslav Halula, Petrov – Bežila, Melega, Michal Halula, V. Pollák, Prapotník – Sárosi, Sendrei, striedali: Šofranko, Olejník, Zavacký.

**25. kolo 7. 6. 2015**

**Olcnava – Harichovce 0:2 (0:1)**

25. kolo sa nieslo v znamení dopoludňajších zápasov. Na našom ihrisku sme privítali už istého postupujúceho, mužstvo z Harichoviec.

**ŽK:** 75’ Prapotník

**OLCNAVA:** D. Pollák – Košik, Rusnák, Halula – Petrov, Melega, Halula, V. Pollák, Prapotník – Sárosi, Sendrei, striedali: Bežila, Šofranko, Zavacký.

**Miloš Komara, (tréner A-mužstva):***„Jarná časť súťaže nevyšla podľa našich predstáv. Prenasledovali nás zranenia a to doslova z týždňa na týždeň. Každý týždeň niekto vypadol a stále to pokračuje. No aj napriek týmto negatívam si myslím, že sme svojou hrou potešili našich fanúšikov a to hlavne na domácom ihrisku. Pozeráme sa ďalej  a myslíme pozitívne, veď jarnú časť sme odohrali s tromi dorastencami v základnej zostave a do tréningového procesu sa po zraneniach zapojili už aj Milan Olejník, Vlado Melega a Peťo Vavrek, čo nás rozhodne veľmi teší.*


**26. kolo 14. 6. 2015**

**Jamník – Olcnava 1:4 (0:1)** V poslednom 26. kole 6. ligy SOFZ sme cestovali za svojim súperom do Jamníka. V záverečnom zápase sezóny 2014/2015 sa do zostavy vrátilo obávané útočné duo Milan Olejník – Michal Kaščák a bolo to vidieť.

**G:** 38’ Olejník, 51’ Melega K., 81’ Zavacký, 86’ Šofranko

**OLCNAVA:** D. Pollák – Košík, Rusnák, Halula – Petrov, Melega, Halula, V. Pollák, Prapotník – Olejník, Kaščák, striedali: Sendrei, Šofranko, Zavacký.

**Konečná tabuľka sezóny 2014 / 2015**



**SEZÓNA 2015 / 2016 – jesenná časť**

**1. kolo 9. 8. 2015**

**Chrasť nad Hornádom- Olcnava 4:1 (2:0)**

Nový súťažný ročník 2015/2016 sme začali veľmi zle. Po neochote Chrasťanov preložiť zápas prvého kola, museli naši chlapci po náročnej svadobnej sobote nastúpiť na úvodný zápas novej sezóny. Zápas sa hral za veľmi horúceho, až tropického počasia. Nášmu mužstvu v tomto zápase nevyšlo nič.

**OLCNAVA:** Pollák – Košík, Petrov, Palko – K. Melega, V. Melega, Geletka, V. Pollák, Prapotník – Michal. Halula, Miroslav Halula, striedali: Šofranko, Kaščák, Sárosi.

**2. kolo 16. 8. 2015**

**Olcnava - Bystrany 2:2 (0:0)**

Zápas 2. kola, v ktorom sme na našom trávniku hostili susedov z Bystrian, neostal nič dlžný svojej povesti derby.

**ŽK:** 54` Prapotník, 67`, 68`Melega V.

**ČK:** 68`Melega V. (po 2 ŽK)

**G:** 58` Šofranko, 78` Prapotník

**OLCNAVA:** D. Pollák – Košík, Petrov, Melega – V. Melega, V. Pollák, Prapotník, Michal Halula, M. Halula – Šofranko, Sárosi, striedal: Vavrek.

**3. kolo 23. 8. 2015**

**Jaklovce – Olcnava 2:1 (2:0)**

**ŽK:** 7`Halula Michal, 78` Sendrei

**G:** 50`Kaščák

**OLCNAVA:** Pollák – Košík, Petrov, Melega – V. Pollák, Halula, Miro Halula, Šofranko, Sendrei – Geletka, Kaščák, striedali: Palko, Gardošík.

**4. kolo 30. 8. 2015**

**Spartak Bystrany – Olcnava 3:2 (1:1)**

Jedna veľká katastrofa. Inak sa ani nedá pomenovať zápas 4. kola VI. ligy, v ktorom sme nastúpili proti mužstvu Spartaka z Bystrian. **ŽK:** 78` Sendrei Lukáš

**G:** 23`Pollák Vladimír, 55` Halula Michal (PK)

**OLCNAVA:** D. Pollák – Košík, Petrov, Palko – Melega, Geletka, Pollák, Halula, Halula ml. – Kaščák, Prapotník, striedali: Šofranko, Melega, Sendrei.

**5. kolo 6. 9. 2015**

**Olcnava - Gelnica 3:0 (1:0)**

„KONEČNE!“ Vydýchli si po zápase naši hráči. Až do piateho kola sme museli čakať na plný bodový zisk. Naše mužstvo nastúpilo na kermešský zápas posilnené o dvoch skúsených hráčov. S rozhodnutím pomôcť svojim zverencom si kopačky obul tréner Miloš Komara. Ďalšou posilou A – mužstva sa stal Alexander Suslov, ktorý sa do olcnavskej zostavy vrátil opäť po štyroch rokoch.

**ŽK:** bez kariet

**G:** 8`, 84` Melega Kristián, 59` Halula Michal

**OLCNAVA:** D. Pollák – Petrov, Halula, Suslov – Palko, Halula ml., Melega, K. Melega, Pollák – Prapotník, Komara, striedali: Geletka, Košík, Šofranko.

**Miloš Komara** (hrajúci tréner A – mužstva): *„V zápase s Gelnicou sme chceli bodovať naplno, čo sa nám aj podarilo. Myslím si, že sme po celý zápas boli lepší ako súper.*

**6. kolo 13. 9. 2015**

**Mníšek nad Hnilcom – Olcnava 0:1 (0:0)**

Na zápas 6. kola sme cestovali do ďalekého Mníška nad Hnilcom. Mužstvo Mníška v predchádzajúcich piatich kolách ešte neprehralo, čo bolo pre nás o motiváciu naviac. Zápas sa hral za slušného tempa, no skôr medzi šestnástkami, bez vyložených šancí. Víťazný gól nám priniesla 86. minúta. Vladimír Pollák využil nepozornosť domácich obrancov, ktorí sa namiesto hry venovali protestom a dožadovaniu sa faulu a rozhodol svojím gólom o osude stretnutia. Koniec zápasu sa tak niesol v nervóznej atmosfére. Domáci sa cítili ukrivdení hlavným rozhodcom Petruškom, no neskôr, keď horúce hlavy ochladli, spravodlivo uznali, že naše mužstvo bolo v tomto stretnutí lepšie.

**ŽK:** bez kariet

**G:** 86` Vladimír Pollák

**OLCNAVA:** Pollák – Petrov, Halula, Suslov – Palko, Halula, Melega, K. Melega, Košík – V. Pollák, Komara, striedali: Geletka, Kaščák, Vavrek.

**7. kolo 20. 9. 2015**

**Olcnava - Markušovce 5:1 (3:0)**

V 7. kole sme na našom trávniku privítali súpera z Markušoviec. V ďalšom domácom zápase sme chceli potvrdiť body, ktoré sme si priniesli z Mníška.

**ŽK:** 86`Palko Jozef

**G:** 5`, 15` Geletka Marek, 42` Melega Kristián, 73` Kaščák Michal, 83` Pollák Peter

**OLCNAVA:** D. Pollák – Petrov, Halula, Suslov – Palko, Halula, V. Melega, K. Melega, V. Pollák – Geletka, Komara, striedali: Košík, Kaščák, P. Pollák.

**Miloš Komara** (hrajúci tréner A – mužstva): *„V zápase proti Markušovciam sme odohrali dobrý zápas. Od úvodu stretnutia sme diktovali tempo hry a súpera sme zatlačili na jeho polovicu. Dali sme dva  rýchle góly a pokračovali sme  v našej kombinačnej hre.*

**8. kolo 29. 9. 2015**

**Veľký Folkmár B – Olcnava 1:4 (1:1)**

8. kolo nám prinieslo dopoludňajší zápas s B – mužstvom Veľkého Folkmára. Polčas sa skončil nerozhodne 1:1 a domáci tak vycítili šancu na prvé majstrovské body v tejto sezóne. V 63. minúte sa nám však podarilo strhnúť vedenie na našu stranu, autorom gólu bol Michal Halula. O päť minút neskôr Michal Kaščák pridal náš tretí gól. Ten istý hráč v závere polčasu ešte prikrášlil skóre zápasu na 1:4.

**ŽK:** 10`Petrov Martin, 80` Melega Vladimír

**G:** 41` Melega Kristián, 63`Halula Michal, 68`, 88` Kaščák Michal

**OLCNAVA:** Rusnák – Petrov, Halula, Michal Halula – Melega, K. Melega, Pollák, Geletka, Komara – Košík, Kaščák, striedali: P. Pollák, Vavrek.

**9. kolo 4. 10. 2015**

**Olcnava - Odorín 1:0 (0:0)**

V dopoludňajšom zápase 9. kola sme na našom trávniku privítali mužstvo z Odorína. Tabuľkové postavenie oboch mužstiev sľubovalo pekné futbalové predstavenie. V 65. minúte sa nám podarilo otvoriť skóre zápasu. Marek Geletka svojím priamym kopom presne našiel narodeninového oslávenca Martina Petrova a ten hlavou zaznamenal jediný gól tohto kvalitného stretnutia. Zápas veľmi dobrej úrovne pred 200 divákmi rozhodoval Jochman.

**ŽK:** 42`Melega Kristián, 75` Petrov Martin

**G:** 65`Petrov Martin

**OLCNAVA:** Rusnák – Petrov, Suslov, Miroslav Halula – Michal Halula, V. Melega, K. Melega, Pollák, Geletka – Komara, Samoľ, striedali: Košík, Kaščák.

**10. kolo 11. 10. 2015**

**Spišská Nová Ves B – Olcnava 5:4 (2:1)**

Za veľmi chladného jesenného počasia boli na programe zápasy 10. kola, v ktorom sme nastúpili na ihrisku B - mužstva Spišskej Novej Vsi, na Poráči. Vstup do zápasu sme mali dobrý. Hneď v úvode stretnutia sme si vypracovali niekoľko sľubných gólových šancí a urobili sme tak poriadny závan pred domácou bránkou. Žiadna z nich však nemala gólový efekt. Vtedy sme ani len netušili, ako veľmi nás budú tieto zmarené príležitosti na skórovanie mrzieť.

**ŽK:** 47`Suslov Alexander

**G:** 21` Halula Michal, 68`, 90` Kaščák Michal, 72` Pollák Peter

**OLCNAVA:** Pollák – Petrov, Geletka, Košik – Suslov, Palko, Komara, Halula, V. Pollák – Melega, Samoľ, striedali: Sendrei, P. Pollák, Kaščák.

**11. kolo 18. 10. 2015**

**Olcnava - Kluknava 3:0 (1:0)**

V zápase 11. kola sme na našom trávniku privítali lídra tabuľky z Kluknavy. Zápas sme začali veľmi dobre a mali sme loptu častejšie na našich kopačkách. Skóre zápasu sme otvorili v 22. minúte. Vladimír Pollák svojim centrom našiel v šestnástke hostí Matúša Samoľa a ten krásnym volejom zaznamenal svoj prvý gól po návrate do Olcnavy. Vedúci gól nás nakopol k ešte väčšej aktivite a aj naďalej sme pokračovali vo svojej kombinačnej hre. Na rozdiel dvoch gólov sa nám podarilo odskočiť v 75. minúte, keď do listiny strelcov sa opäť zapísal Matúš Samoľ. Na konečných 3:0, v 81. minúte upravil striedajúci Peter Pollák. Plný trojbodový zisk ostal doma, keď sme prvé mužstvo tabuľky jednoznačne zdolali rozdielom triedy. Slušný zápas pred 200 divákmi rozhodoval Kotrady.

**ŽK:** 45`Melega Vladimír, 53` Košík Lukáš, 56` Pollák Vladimír

**G:** 22`, 75` Samoľ Matúš, 81` Pollák Peter

**OLCNAVA:** Rusnák – Petrov, Geletka, Košík – Suslov, Komara, Michal Halula, V. Pollák, K. Melega – Samoľ, V. Melega, striedali: P. Pollák, Kaščák, Miroslav Halula.

**12. kolo 25. 10. 2015**

**Jamník – Olcnava 2:4 (0:2)**

V poslednú októbrovú nedeľu mala VI. liga SOFZ na programe zápasy 12. kola, v ktorom sme cestovali za svojím súperom do Jamníka. Zápasy s týmto súperom sú vždy nevyspytateľné a tak v tomto zápase nebol priestor na podobné zaváhania, ako to bolo v stretnutí na Poráči. **ŽK:** 90`Vavrek Peter

**G:** 36`, 44` Pollák Vladimír, 48` Samoľ Matúš, 83` Pollák Peter

**OLCNAVA:** D. Pollák – Petrov, Geletka, Košík – Halula st., Halula ml., Melega, V. Pollák, K. Melega – Samoľ, Kaščák, striedali: Palko, P. Pollák.

**13. kolo 1. 11. 2015**

**Olcnava - Margecany 3:2 (1:1)**

V poslednom kole jesennej časti sa na našom trávniku predstavil súper z Margecian. Zápas za chladného novembrového počasia sledovalo 120 divákov.

**ŽK:** 82`Prapotník Jakub

**G:** 13` Kaščák Michal, 52` Geletka Marek, 78` Melega Kristián

**OLCNAVA:** Pollák – Petrov, Geletka, Suslov – Palko, Košík, Halula, Melega, Pollák – K. Melega, Kaščák, striedali: Pollák, Prapotník, Vavrek.

**13. kolo 1. 11. 2015**

**Olcnava – Chrasť nad Hornádom 1:0 (0:0)**

Predohrávaným 14. kolom mužstvá ukončili futbalový rok 2015. V ňom sme na našom trávniku privítali odvekého rivala z Chraste nad Hornádom. Zápas sa hral vo svižnom tempe a mal ten správny futbalový náboj.

Gól: Matúš Samoľ.

**OLCNAVA:** Pollák – Petrov, Geletka, Suslov – Palko, Košík, Halula, Melega, Pollák – K. Melega, Kaščák, striedali: Pollák, Prapotník, Vavrek.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Tabuľka

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Por.** | **Družstvo** | **Z** | **V** | **R** | **P** | **Skóre** | **Body** | **+/-** |
| 1 | TJ Nový život Kluknava | 14 | 11 | 0 | 3 | 53 : 15 | 33 | 12 |
| 2 | TJ Družstevník Odorín | 14 | 8 | 4 | 2 | 27 : 13 | 28 | 7 |
| 3 | FK Olcnava | 14 | 9 | 1 | 4 | 35 : 22 | 28 | 7 |
| 4 | TJ Spartak Bystrany | 14 | 8 | 2 | 4 | 34 : 24 | 26 | 5 |
| 5 | OFK Jaklovce | 14 | 7 | 1 | 6 | 29 : 20 | 22 | 1 |
| 6 | MFK Gelnica | 14 | 6 | 4 | 4 | 25 : 23 | 22 | 1 |
| 7 | TJ Sokol Chrasť nad Hornádom | 14 | 6 | 3 | 5 | 45 : 19 | 21 | 0 |
| 8 | TJ Lokomotíva Margecany | 14 | 6 | 2 | 6 | 23 : 17 | 20 | -1 |
| 9 | FK Spišská Nová Ves B | 14 | 5 | 3 | 6 | 26 : 26 | 18 | -3 |
| 10 | TJ SŠM Bystrany | 14 | 5 | 2 | 7 | 22 : 31 | 17 | -4 |
| 11 | Slovan FO Markušovce A | 14 | 5 | 2 | 7 | 23 : 40 | 17 | -4 |
| 12 | TJ Baník v Mníšku nad Hnilcom | 14 | 4 | 2 | 8 | 17 : 22 | 14 | -7 |
| 13 | OTJ Jamník | 14 | 3 | 2 | 9 | 21 : 31 | 11 | -10 |
| 14 | FK Slovan Veľký Folkmár B | 14 | 1 | 0 | 13 | 13 : 90 | 3 | -18 |

Z - zápasy V - výhra R - remíza P - prehra

*Zdroj: FK Olcnava, Futbalový spravodaj č. 1 -12/2015*

**10. Cirkevný život**

Naša filiálka Olcnava patrí do farnosti Bystrany. Farským administrátorom je Mgr. Pavol Hucík, ktorý má kaplána Mgr. Petra Duffalu. Naša farnosť má 4143 obyvateľov, z toho je 3378 katolíkov.

Olcnava patrí do Spišskej diecézy a náš diecézny biskup je Mons. Štefan Sečka, pomocným biskupom je vdp. Andrej Imrich.

15. októbra 2015 vdp. Andrej Imrich ukončil funkciu pomocného biskupa Spišskej diecézy na vlastnú žiadosť pred dovŕšením kanonického veku ( menovaný bol do úradu 11. júla 1992).

* *Mgr. Pavol Hucík* , nar. 4. 9.1975.

Dátum ordinácie -11.9. 1999.

Pôsobenie –rok 1999 – kaplán v Spišskej Novej Vsi, rok 2000 – kaplán v Spišskej Belej, rok 2004 – kaplán vo Svite ,od 1. 3. 2006 farský administrátor v Bystranoch.

* *Mgr. Matúš Bašista–* nar. 26.6.1986

Dátum ordinácie - 14.6. 2014

Náš súčasný pán farár Mgr. Pavol Hucík spolu s našim bývalým pánom kaplánom Mgr. Jánom Piatakom odchádzajú začiatkom júla 2015 na misie do Bolívie.

Farnosť Bystrany, pod ktorú Olcnava patrí , dostáva nového správcu PaedDr. Rudolfa Pitoňáka. ( Prichádza z farnosti Letanovce).

* *ThLic. PaedDr. Rudolf Pitoňák-* nar.29.11.1968

Dátum ordinácie – 14.6.1992

Pôsobenie – rok 1992 – 1994 kaplán v Ružomberku ; rok 1994 -2005 farár –Liptovské Sliače ; rok 2005 – 2015 – farár –Letanovce ; od 7.7.2015 – farár Bystrany ( Olcnava).

V Olcnave sa nachádza filiálny kostol Narodenia Panny Márie z roku 1890. Kostol slúžil dlhé desaťročia , ale postupne sa stával priestorovo nevyhovujúcim a tak sa rozhodlo o prestavaní pôvodného kostola. Hovoríme o „novom“ kostole, ktorý bol slávnostne vysvätený 9. 9. 1995. V tomto kostole je 250 miest ne sedenie a 260 miest na státie. Sväté omše sa v ňom slúžia päťkrát v týždni. Okrem slávenia svätých omší sa tu konajú aj koncerty a divadelné predstavenia.

**Slávnostné otvorenie nových priestorov v klube - 15. 2. 2015**

1. februára 2015 v popoludňajších hodinách bolo slávnostné otvorenie zrekonštruovaných priestorov v olcnavskom klube.

Otvorenia sa zúčastnili pozvaní hostia aj veriaci z Olcnavy, ktoré viedol vdp. Pavol Hucík.

Pán farár oboznámil prítomných s celkovým priebehom uskutočnených rekonštrukčných prác a s finančnými nákladmi. Poďakoval všetkým sponzorom a dobrovoľníkom, ktorí akýmkoľvek spôsobom prispeli k tomuto dielu.

Vyberáme časť hodnotiacej správy :  
„V prvej polovici roka 2014 boli zrekonštruované zamoknuté steny a strop v miestnosti na stretnutia. Tieto práce boli spolufinancované farnosťou a z projektu Inštitútu mládeže Juventa pod názvom Komprax.

Dňa 3. augusta 2014 po kladnom vyjadrení farskej hospodárskej rady v Olcnave sme pokračovali v udržiavacích a rekonštrukčných prácach spoločenskej miestnosti, kuchynky, šatne, chodby a športovej miestnosti. K nutnosti pokračovať prispela urgentná situácia chátrajúcej a znehodnocujúcej sa budovy ,ako aj jedno násilné vlámanie sa a krádež cez nezrekonštruovanú časť.  
Celá rekonštrukcia stála cca 15 000 €.“   
  
Zoznam tých, ktorí spolupracovali pri rekonštrukcii klubu v Olcnave :

1. Jozef Olejník - stropy, rekonštrukcia miestnosti na stretnutia
2. Júlia Krokusová - maľovanie, organizačná pomoc, pomocné práce
3. Imrich Marčišovský - elektroinštalácia
4. Ján Fedor- elektroinštalácia
5. Jaroslav Salaj - poskytnutie robotníkov, náradia, zabezpečenie vývozu sutiny, vybavenie príspevku
6. Ing.Peter Gonda st. - doprava, železné preklady, lešenie
7. Lukáš Sendrei - lezecká stena
8. Oľga Krokusová - maľovanie, pomocné práce
9. Ivana Salajová - pomocné práce, vybavovanie dotácie Komprax

10. Jozef Ludvik - murárske práce

11. Jarmila Ludviková st. - odstraňovanie starých omietok

12. Jarmila Ludvikova ml. - odstraňovanie starých omietok

13.Monika Ludviková - odstraňovanie starých omietok

14.Milan Olejník st. - inštalácia sokla

15. Martin Kohút - vysúvacie okno a doska do kuchyne

16. Jozef Bežila st. - vývoz odpadu a sutiny

17. Štefan Maľák - hobľovanie trámov na stenu

18. Miloš Maľák - hobľovanie trámov na stenu

19.Milan Olejník ml. - odstraňovanie starých omietok

**Bystrany**

1. Ján Dunajský - hlavný majster, stavebné, rekonštrukčné a inštalačné práce
2. Martin Kandráč - pomocný robotník, rekonštrukčné práce
3. Ivan Pecha ml. - pomocný robotník, rekonštrukčné práce
4. Rastislav Žiga - pomocný robotník, rekonštrukčné práce
5. František Mrovčák - kladenie a šparovanie podlahy v chodbe
6. Ondrej Forgáč st. - elektroinštalácia
7. Anton Brajerčík - vodárenské práce
8. Peter Uhrín - tesárske práce na strope lezeckej steny
9. Ladislav Gonda st. - dovoz materiálu

**Ostatní**

1. **Gejza Bretz** - zabezpečenie plastových okien a dverí (Drutexplast Vrbov)
2. **Jozef Venglik** - inštalácia plastových okien a dverí (Smižany)
3. **Marián Čížik**- inštalácia plastových okien a dverí (Smižany)
4. **Fridrich Kohler** - vodárenské a plynárenské práce (Krompachy)
5. **Pavol Popadič**- botníky, nákup a dovoz materiálu na sokel (Hrabušice)
6. **Ondrej Fajth** - sklárske práce (Hincovce)

**Všetkým menovaným aj nemenovaným ĎAKUJEME !**

**Nedeľa Božieho milosrdenstva – 12. 4. 2015**

Svätý Otec Ján Pavol II. ustanovil 2. veľkonočnú nedeľu ako nedeľu Božieho milosrdenstva. Pri tejto príležitosti sa v Olcnave koná v Parku Božieho milosrenstva svätá omša. Tohto roku sa uskutočnila už po štvrtýkrát.

Svätú omšu slúžil Mgr. Jozef Anderák , tajomník biskupského úradu v Spišskej Kapitule za asistencie nášho pána farára Mgr. Pavla Hucíka. Aj krásne slnečné počasie sa podpísalo pod relatívne vysokú účasť veriacich ( cca 140 ľudí) a to nielen z Olcnavy, ale aj z Bystrian a z Hincoviec. Organizačnému tímu patrí vrelé Pán Boh zaplať, a to spevákom – Tomáš Korfant, Lesia Kožárová, Ján Filip, Aneta Valenčíková, Terézia Filipová, Anna Dolná, ostatným organizátorom – Jozef Kerula, Vladimír Olejník, Peter Hvizdoš, Tomáš Sakmár a Alfonz Sedlák.

**Biskupská vizitácia v obci – 13. 4. 2015**

V pondelok,13. apríla 2015 sme privítali v našej obci pána biskupa Mons.PaedDr. Andreja Imricha. Návšteva sa začala o 11, hodine na Obecnom úrade v Olcnave, kde ho spolu s pánom farárom Mgr. Pavlom Hucíkom privítal pán starosta s poslancami a pracovníčkami obecného úradu. Po veselej debate sa pán biskup odobral do Základnej školy s materskou školou v Olcnave.

Potom nasledoval program v Bystranoch. O 15,00 hodine sa stretol na fare so zástupcami Ružencových horliteľov, o 16, 00 hodine mal stretnutie s členmi pastoračných rád z cele farnosti Bystrany, o 17, 00 hodine sa stretol s členmi hospodárskej rady a svoju vizitáciu ukončil svätou omšou o 18, 30 hodine vo farskom kostole v Bystranoch.

Po nej mal ešte stretnutie s farníkmi. Tešíme sa tejto vzácnej návšteve v obci, nakoľko ani starší obyvatelia si nepamätajú, aby sa tu v minulosti návšteva s takýmto charakterom udiala.

**Vianočný koncert v Olcnavskom kostole – 27.10. 2015**

Napriek tomu, že pán farár Pavol Hucík, už nie je našim duchovným otcom, napísal nám scenár Vianočného koncertu. Zodpovednou vedúcou a tiež dirigentkou bola Aneta Valenčíková z Bystrian.

Z Hincoviec účinkovali Ján Filip a Terézia Filipová, z Olcnavy Juliana Krokusová, Mária Sedláková, Mária Svetkovská, Veronika Bežilová, Tomáš Korfant, pán kaplán Mgr. Matúš Bašista a deti z Bystrian.

Koncert bol pôsobivý a umocnil duchovnú atmosféru Vianoc.

Výťažok zo vstupného ( 441 € ), ktoré bolo dobrovoľné , poputuje na podporu misijnej činnosti vdp. Jána Piataka do Bolívie. Odhadom sa koncertu zúčastnilo asi 70 divákov nielen z Olcnavy.

**11. Zasadnutia obecného zastupiteľstva**

Výňatky zo zápisníc zasadnutí Obecného zastupiteľstva v Olcnave.

**Z á p i s n i c a**

**z 2. zasadnutia Obecného zastupiteľstva v Olcnave, konaného dňa 25. 2. 2015**

**Prítomní:** účasť poslancov: 57,1 % .

**Program:**

1. Otvorenie
2. a) Voľba návrhovej komisie a overovateľov zápisnice

b) Kontrola plnenia uznesení

1. Prejednanie rozpočtu ZŠ s MŠ na rok 2015
2. Prejednanie rozpočtu obce Olcnava na rok 2015
3. Prejednanie obecnej internetovej stránky
4. Prejednanie ročnej zmluvy vývozu komunálneho odpadu s Ekover, s.r.o. Spišské Vlachy
5. Prejednanie prístupovej cesty k obecnému pozemku na Domkovej, určenému na vybudovanie vodojemu
6. Správa kontrolnej činnosti hlavného kontrolóra obce za rok 2014
7. Schválenie plánu kontrol hlavného kontrolóra obce na I. polrok 2015
8. Rôzne
9. Interpelácie poslancov
10. Pripomienky občanov
11. Záver

**K bodu 3: Prejednanie rozpočtu ZŠ s MŠ na rok 2015.**

Riaditeľka Základnej školy s materskou školou Olcnava Mgr. Mária Korfantová oboznámila obecné zastupiteľstvo s rozpočtom ZŠ s MŠ na rok 2015.

Starosta obce informoval obecné zastupiteľstvo o ušetrených viazaných finančných prostriedkoch na údržbe budovy ZŠ s MŠ v celkovej výške 12 863 Eur, ktoré boli ušetrené za posledné tri roky a ktoré budú použité na výmenu strešnej krytiny školy ako aj na celkové zateplenie obvodových stien ZŠ s MŠ v Olcnave.

Obecné zastupiteľstvo prejednalo aj prerozdelenie finančných prostriedkov ZUŠ.

**K bodu 4: Prejednanie rozpočtu obce na rok 2015.**

Starosta obce informoval obecné zastupiteľstvo o hospodárení s finančnými prostriedkami v roku 2014 a uviedol že k 31.12.2014 bolo na finančných účtoch obce celkovo 46 697 Eur. Oboznámil obecné zastupiteľstvo s financovaním úveru na revitalizáciu centra obce Olcnava z roku 2009, kde financovanie bude ukončené a v plnej sume splatené v júni 2015 (celková splácaná suma 12 047 Eur, ako 5% spoluúčasť obce na projekte revitalizácie obce z roku 2009), ako aj o výške rezervného fondu obce v celkovej sume 10 592 Eur.

Starosta obce informoval obecné zastupiteľstvo aj o pripravovaných aktivitách na rok 2015, ako napríklad pokládka asfaltového koberca na ul. Nová, rekonštrukcia obecných ciest, sprevádzkovanie cesty k Háju, pretlačenie kanalizácie pod železničnou traťou a vytvorenie nových pracovných miest cez projekty Úradu práce sociálnych vecí a rodiny, ktoré budú prínosom pri úprave brehov obecného potoka ako aj verejných obecných priestranstiev.

Starosta obce predložil a oboznámil obecné zastupiteľstvo s návrhom rozpočtu na roky 2015 – 2017.

Hlavný kontrolór obce Ing. Stanislav František oboznámil obecné zastupiteľstvo so *Stanoviskom hlavného kontrolóra obce k návrhu rozpočtu obce Olcnava na roky 2015 až 2017* a odporučil obecnému zastupiteľstvu v Olcnave predložený návrh rozpočtu na roky 2015 - 2017 schváliť.

Obecné zastupiteľstvo prejednalo a jednohlasne schválilo rozpočet obce na roky 2015 až 2017 s tým, že výdavky rozpočtov 2016 a 2017 nie sú záväzné.

Následne obecné zastupiteľstvo prejednalo a  jednohlasne schválilo celkovú dotáciu z rozpočtu obce pre Futbalový klub TJ ŽPSV Olcnava vo výške 9 500 Eur na rok 2015.

Obecné zastupiteľstvo prejednalo a jednohlasne schválilo dotáciu pre Územný výbor Dobrovoľnej požiarnej ochrany Spišská Nová Ves / Gelnica vo výške 30 Eur na rok 2015.

Obecné zastupiteľstvo prejednalo a jednohlasne schválilo návrh Prílohu č. 1 k VZN č. 7 o určení výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Olcnava.

Obecné zastupiteľstvo prejednalo a jednohlasne schválilo účelové viazanie finančných prostriedkov na správu budovy a rekonštrukciu a to najmä na zateplenie budovy a opravu strechy budovy Základnej školy s materskou školou, spracovanie projektovej dokumentácie celkového zateplenia ZŠ s MŠ, ako aj 5 % spoluúčasť na tomto projekte pri jeho realizácii.

**K bodu 5: Prejednanie obecnej internetovej stránky.**

Obecné zastupiteľstvo prejednalo nové návrhy usporiadania jednotlivých záložiek internetovej stránky obce Olcnava.

**K bodu 6: Prejednanie ročnej zmluvy vývozu komunálneho odpadu s Ekover, s.r.o.**

Obecné zastupiteľstvo prejednalo ročnú zmluvu ohľadom vývozu komunálneho odpadu s firmou Ekover s.r.o. Spišské Vlachy a vzalo ročnú zmluvu na vedomie.

**K bodu 7 : Prejednanie prístupovej cesty k obecnému pozemku na Domkovej, určenému na vybudovanie vodojemu.**

Starosta obce oboznámil obecné zastupiteľstvo o vytýčení obecného  pozemku na Domkovej, ktorý bol odkúpený na účel umiestnenia vodojemu obecného vodovodu. Tento pozemok sa nenachádza na úplnom vrchole kopca Domkova, preto obecné zastupiteľstvo odporučilo starostovi obce preskúmať ďalšie možnosti umiestnenia vodojemu obecného vodovodu.

**K bodu 8: Správa kontrolnej činnosti za rok 2014.**

Hlavný kontrolór obce informoval obecné zastupiteľstvo o kontrolnej činnosti za rok 2014 a predložil *Správu o kontrolnej činnosti za rok 2014*. Obecné zastupiteľstvo zobralo túto správu na vedomie.

**K bodu 9: Schválenie plánu kontrol na I. polrok 2015.**

Hlavný kontrolór obce predstavil obecnému zastupiteľstvu *Návrh plánu kontrolnej činnosti na obdobie 1. polroku 2015.* Obecné zastupiteľstvo schválilo plán kontrolnej činnosti hlavného kontrolóra a zároveň ho poverilo na vykonanie ďalších kontrol.

**K bodu 10: Rôzne.**

Obecné zastupiteľstvo prejednalo možnosť využívania priestorov obecného domu v Olcnave na Osloboditeľov 24. Starosta obce informoval obecné zastupiteľstvo, že v prípade záujmu obyvateľov našej obce o využitie priestorov domu na Osloboditeľov 24 s fitnes miestnosťou, boli a aj naďalej budú širokej verejnosti poskytované bezplatne.

Ďalej obecné zastupiteľstvo prejednalo termíny pracovnej cesty a výmenného pobytu detí v meste Chocz.

**K bodu 11: Interpelácie poslancov .**

Poslanec obecného zastupiteľstvaJ. Olejník dal návrh na doplnenie označenia názvov ulíc v obci.

**K bodu 12: Pripomienky občanov.**

Pripomienky občanov neboli žiadne

**Z á p i s n i c a**

**z 3. zasadnutia Obecného zastupiteľstva v Olcnave, konaného dňa 7. 5. 2015**

**Prítomní:** účasť poslancov: 57,1 % .

**Program:**

1. Otvorenie
2. a) Voľba návrhovej komisie a overovateľov zápisnice

b) Kontrola plnenia uznesení

1. Prejednanie žiadosti o poskytnutie finančných prostriedkov pre Rímskokatolícku cirkev, farnosť Bystrany
2. Prejednanie žiadosti o poskytnutie dotácie na rok 2015 pre Rímskokatolícku cirkev Biskupstvo Spišské Podhradie
3. Prejednanie žiadosti o vydanie súhlasu s prevádzkovaním stávkovej kancelárie
4. Prejednanie platu starostu obce s ohľadom na zvýšenie mzdy v národnom hospodárstve
5. Správa hlavného kontrolóra obce z vykonanej kontroly plnenia uznesení
6. Rôzne
7. Interpelácie poslancov
8. Pripomienky občanov
9. Záver

**K bodu 3: Prejednanie žiadosti o poskytnutie finančných prostriedkov pre Rímskokatolícku cirkev, farnosť Bystrany .**

Starosta obce Jaroslav Salaj oboznámil obecné zastupiteľstvo so žiadosťou o poskytnutie finančných prostriedkov Rímskokatolíckej cirkvi, farnosť Bystrany vo výške 500 EUR, na rekonštrukciu klubu v Olcnave, ul. Osloboditeľov 5, ktorú podal Mgr. Pavol Hucík dňa 19. 3. 2015. Obecné zastupiteľstvo žiadosť prejednalo a poskytnutie finančných prostriedkov jednohlasne schválilo.

**K bodu 4: Prejednanie žiadosti o poskytnutie dotácie na rok 2015 pre Rímskokatolícku cirkev Biskupstvo Spišské Podhradie.**

Na základe žiadosti o poskytnutie dotácie na rok 2015 podaná dňa 17. 4. 2015 Mons. ThDr. Štefanom Sečkom, PhD. Obecné zastupiteľstvo žiadosť o poskytnutie dotácie na mzdy a prevádzku základnej umeleckej školy prejednalo a dotáciu pre Rímskokatolícku cirkev Biskupstvo Spišské Podhradie obecné zastupiteľstvo jednohlasne schválilo. Ďalej obecné zastupiteľstvo poverilo starostu obce na podpísanie nájomnej zmluvy so Základnou umeleckou školou sv. J. Krstiteľa v Spišských Vlachoch.

**K bodu 5: Prejednanie žiadosti o vydanie súhlasu s prevádzkovaním stávkovej kancelárie.**

Obecné zastupiteľstvo prejednalo žiadosť o vydanie súhlasného stanoviska s prevádzkovaním stávkovej kancelárie v prevádzke Pohostinstvo Jarná ul. č. 34, Olcnava. Obecné zastupiteľstvo žiadosť o vydanie súhlasu jednohlasne schválilo.

**K bodu 6 : Prejednanie platu starostu obce s ohľadom na zvýšenie mzdy v národnom hospodárstve .**

Obecné zastupiteľstvo prejednalo plat starostu obce s ohľadom na zvýšenie priemernej mzdy v národnom hospodárstve, na základe ktorej sa prepočítava plat starostu obce. Obecné zastupiteľstvo, s účinnosťou od 01.01.2015 podľa § 3 ods. 1 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov, jednohlasne schvaľuje navýšenie platu starostu obce zo sumy 1958,50 EUR na 2039 EUR (858 EUR x 1,98 = 1699 EUR + 20%-né navýšenie = 2039 EUR) t.j. čistá mzda - 1490,51 EUR.

**K bodu 7: Správa hlavného kontrolóra obce z vykonanej kontroly plnenia uznesení.**

Starosta obce informoval obecné zastupiteľstvo o výsledku kontroly plnenia uznesení obecného zastupiteľstva v Olcnave za rok 2014. Kontrolou plnenia uznesení Obecného zastupiteľstva v Olcnave za rok 2014 nebolo zistené porušenie súvisiacich všeobecne právnych predpisov ani všeobecne záväzných nariadení a vnútorných predpisov obce a tak obecné zastupiteľstvo zobralo správu z vykonanej kontroly plnenia uznesení na vedomie.

**K bodu 8: Rôzne.**

Obecné zastupiteľstvo prejednalo termíny pracovnej cesty a výmenného pobytu detí v meste Chocz. Ďalej obecné zastupiteľstvo prejednalo nadchádzajúce akcie Deň matiek a Dni obce.

Starosta obce oboznámil obecné zastupiteľstvo s platným VZN obce Olcnava č. 2/2009 o určení miesta a času zápisu dieťaťa na plnenie povinnej školskej dochádzky v základnej škole a s platným VZN obce Olcnava č. 8 o určení výšky príspevku na činnosť školy a školského zariadenia a informoval o potrebe vykonania zmien vo všeobecne záväzných nariadeniach.

**K bodu 9: Interpelácie poslancov .**

Pripomienky poslancov neboli žiadne

**K bodu 10: Pripomienky občanov .**

Pripomienky občanov neboli žiadne

**Z á p i s n i c a**

**z 4. zasadnutia Obecného zastupiteľstva v Olcnave, konaného dňa 19. 6. 2015**

**Prítomní:** účasť poslancov: 71 % .

**Program:**

1. Otvorenie

2.a) Voľba návrhovej komisie a overovateľov zápisnice

b) kontrola plnenia uznesení

3. Schválenie záverečného účtu obce Olcnava za r. 2014

4. Prerokovanie žiadosti o poskytnutie finančných prostriedkov pre Rímskokatolícku cirkev, farnosť Bystrany

5. Prejednanie platného VZN obce Olcnava č. 2/2009 o určení miesta a času zápisu dieťaťa na plnenie povinnej školskej dochádzky v základnej škole

6. Prejednanie platného VZN obce Olcnava č. 8 o určení výšky príspevku na činnosť školy a školského zariadenia

7. Prejednanie príprav projektovej dokumentácie k realizácií výstavby kamerového systému v obci

8. Rôzne

9. Interpelácie poslancov

10. Pripomienky občanov

11. Záver

**K bodu 3: Schválenie záverečného účtu obce Olcnava za rok 2014 .**

Starosta obce predniesol obecnému zastupiteľstvu návrh záverečného účtu obce Olcnava za rok 2014, ktorý tvorí prílohu zápisnice.

Hlavný kontrolór obce Olcnava, Ing. František Stanislav, predložil obecnému zastupiteľstvu Stanovisko hlavného kontrolóra obce k návrhu záverečného účtu obce Olcnava za rok 2014.

Záverečný účet bol dňa 29. 5. 2015 zverejnený na úradnej tabuli obce s dodržaním zákonom stanovenej 15 – dňovej lehoty (§ 9 ods. 2 zákona č. 369/1990 Zb. a § 16 ods. 9 zákona č. 583/2004 Z.z.). Záverečný účet bol zverejnený aj prostredníctvom webovej stránky obce.

Prebytok rozpočtu obce po skončení roka je zdrojom tvorby rezervného fondu, prípadne ďalších peňažných fondov (§ 16 ods. 6 zákona č. 583/2004 Z.z.). Hospodárenie obce Olcnava za rok 2014 na základe § 10 ods.3 písm. a) a b) zákona skončilo s rozpočtovým prebytkom 5.187,08 EUR. V súlade s § 16 ods. 6 zákona sa z prebytku rozpočtu vylučujú nevyčerpané účelovo určené prostriedky poskytnuté v predchádzajúcom rozpočtovom roku zo štátneho rozpočtu. V prípade obce Olcnava sú to prostriedky základnej školy (5.658,93 EUR) na prenesený výkon štátnej správy v školstve. V nadväznosti na vyššie uvedené nebol vytvorený prebytok rozpočtu obce, ktorý bol zdrojom rezervného fondu.

Na základe uvedených hodnotení hlavný kontrolór obce odporúča obecnému zastupiteľstvu záverečný účet schváliť s výrokom: Obecné zastupiteľstvo schvaľuje celoročné hospodárenie obce bez výhrad.

Obecné zastupiteľstvo jednohlasne schválilo celoročné hospodárenie obce Olcnava za rok 2014 – záverečný účet obce Olcnava za rok 2014, bez výhrad.

Stanovisko hlavného kontrolóra obce k návrhu záverečného účtu obce Olcnava za rok 2014 tvorí prílohu zápisnice.

**K bodu 4: Prejednanie žiadosti o poskytnutie finančných prostriedkov pre Rímskokatolícku cirkev, farnosť Bystrany .**

Starosta obce oboznámil obecné zastupiteľstvo so žiadosťou Rímskokatolíckej cirkvi, farnosť Bystrany o poskytnutie finančných prostriedkov na vymaľovanie interiéru rímskokatolíckeho kostola Narodenia Panny Márie v Olcnave. Obecné zastupiteľstvo žiadosť prejednalo a jednohlasne schválilo poskytnutie finančných prostriedkov vo výške 500 €.

**K bodu 5: Prejednanie platného VZN obce Olcnava č. 2/2009 o určení miesta a času zápisu dieťaťa na plnenie povinnej školskej dochádzky v základnej škole .**

Obecné zastupiteľstvo prejednalo platné VZN obce Olcnava č. 2/2009 o určení miesta a času zápisu dieťaťa na plnenie povinnej školskej dochádzky v základnej škole z roku 2009. Obecné zastupiteľstvo zrušilo VZN č. 2/2009 a prijalo VZN č. 1/2015 o určení miesta a času zápisu dieťaťa na plnenie povinnej školskej dochádzky v základnej škole.

**K bodu 6 : Prejednanie platného VZN obce Olcnava č. 8 o určení výšky príspevku na činnosť školy a školského zariadenia .**

Obecné zastupiteľstvo prejednalo VZN obce Olcnava č. 8 o určení výšky príspevku na činnosť školy a školského zariadenia z roku 2010. Obecné zastupiteľstvo zrušilo VZN č. 8 a prijalo VZN č. 2 o určení výšky príspevku na činnosť školy a školského zariadenia.

**K bodu 7: Prejednanie príprav projektovej dokumentácie k realizácií výstavby kamerového systému v obci .**

Starosta obce informoval obecné zastupiteľstvo o príprave projektovej dokumentácie k realizácii výstavby kamerového systému v obci. Obecné zastupiteľstvo splnomocnilo starostu obce k všetkým úkonom súvisiacich s prípravou projektovej dokumentácie.

**K bodu 8: Rôzne .**

Starosta obce informoval obecné zastupiteľstvo o rozpočtových opatreniach, ktoré boli vykonané v období do 31. 5. 2015. Obecné zastupiteľstvo berie na vedomie rozpočtové opatrenia, ktoré boli vykonané starostom obce do 31. 5. 2015.

**K bodu 9: Interpelácie poslancov .**

Olejník Ján navrhol obnoviť označenie ulíc na rohových domoch v obci. Ďalej sa Ján Olejník informoval o možnosti úprav výtlkov na ulici Hornádskej.

**K bodu 10: Pripomienky občanov .**

Pripomienky občanov neboli žiadne.

**K bodu 11: Záver.**

Starosta obce Jaroslav Salaj poďakoval všetkým prítomným za účasť a ukončil zasadnutie.

**Z á p i s n i c a**

**z 5. zasadnutia Obecného zastupiteľstva v Olcnave, konaného dňa 22. 7. 2015**

**Prítomní:** účasť poslancov: 85,7% .

**Program:**

1. Otvorenie

2. a) Voľba návrhovej komisie a overovateľov zápisnice

b) Kontrola plnenia uznesení

3. Schválenie zotrvania členstva v o.z. Miloj Spiš do roku 2020

4. Úprava rozpočtu

5. Rôzne

6. Interpelácie poslancov

7. Pripomienky občanov

8. Záver

**K bodu 3: Schválenie zotrvania členstva v o.z. Miloj Spiš do roku 2020.**

Starosta obce oboznámil obecné zastupiteľstvo s prípravou nového programu rozvoja vidieka na Spiši vo vymedzenom území susediacich katastrálnych území obcí združenia Miloj Spiš. Taktiež oboznámil obecné zastupiteľstvo o rozšírení Miloj Spiš o ďalšie obce. Obecné zastupiteľstvo prejednalo a schválilo zotrvanie členstva v o.z. Miloj Spiš

**K bodu 4: Úprava rozpočtu.**

Starosta obce oboznámil obecné zastupiteľstvo s návrhom úpravy rozpočtu týkajúcej sa rekonštrukcie ulice Novej. Obecné zastupiteľstvo jednohlasne schválilo úpravu rozpočtu.

**K bodu 6: Interpelácie poslancov**

Pripomienky poslancov neboli žiadne

**K bodu 7: Pripomienky občanov .**

Pripomienky občanov neboli žiadne.

**K bodu 8: Záver.**

Starosta obce Jaroslav Salaj poďakoval všetkým prítomným za účasť a ukončil zasadnutie.

**Z á p i s n i c a**

**z 6. zasadnutia Obecného zastupiteľstva v Olcnave, konaného dňa 10. 8. 2015**

**Prítomní:** účasť poslancov: 85,7 % .

**Program:**

1. Otvorenie

2. a) Voľba návrhovej komisie a overovateľov zápisnice

b) Kontrola plnenia uznesení

3. Prejednanie príprav kultúrneho podujatia „Deň obce Olcnava“

4. Rôzne

5. Interpelácie poslancov

6. Pripomienky občanov

7. Záver

**K bodu 3: Prejednanie príprav kultúrneho podujatia „Deň obce Olcnava“.**

Starosta obce Jaroslav Salaj informoval obecné zastupiteľstvo o plánovanom programe kultúrneho podujatia „Deň obce Olcnava“, ktoré sa bude konať 30. 8. 2015. Obecné zastupiteľstvo prejednalo prípravy kultúrneho podujatia.

**K bodu 4: Rôzne**

**K bodu 5: Interpelácie poslancov**

Pripomienky poslancov neboli žiadne

**K bodu 6: Pripomienky občanov**

Pripomienky občanov neboli žiadne.

**Z á p i s n i c a**

**z 7. zasadnutia Obecného zastupiteľstva v Olcnave, konaného dňa 25. 8. 2015**

**Prítomní:** účasť poslancov: 71,4 % .

**Program:**

1. Otvorenie

2. a) Voľba návrhovej komisie a overovateľov zápisnice

b) Kontrola plnenia uznesení

3. Prejednanie príprav kultúrneho podujatia „Deň obce Olcnava“

4. Prejednanie založenia obecnej s.r.o.

5. Plán kontrolnej činnosti hlavného kontrolóra obce Olcnava na obdobie 2. polroku 2015

6. Prejednanie dodatku k VZN č. 7 obce Olcnava o určení výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Olcnava

7. Prejednanie doplnenia platného VZN č. 12 obce Olcnava o podmienkach držania psov na území obce Olcnava

8. Rôzne

9. Interpelácie poslancov

10. Pripomienky občanov

11. Záver

**K bodu 3: Prejednanie príprav kultúrneho podujatia „Deň obce Olcnava“.**

Obecné zastupiteľstvo prejednalo prípravy kultúrneho podujatia „Deň obce Olcnava“, ktorý sa bude konať 30. 8. 2015. Ďalej obecné zastupiteľstvo prejednalo program prijatia návštevy z družobnej gminy Chocz.

**K bodu 4: Prejednanie založenia obecnej s.r.o.**

Starosta obce informoval obecné zastupiteľstvo o možnosti založenia obecnej spoločnosti s ručením obmedzeným, ktorá by bola nápomocná pri realizácií projektov obce a zároveň by vytvárala pracovné príležitosti obyvateľom v našej obci. Obecné zastupiteľstvo zobralo možnosť založenia obecnej s.r.o. na vedomie.

**K bodu 5: Plán kontrolnej činnosti hlavného kontrolóra obce Olcnava na obdobie 2. polroku 2015 .**

Hlavný kontrolór obce predstavil obecnému zastupiteľstvu *Návrh plánu kontrolnej činnosti na obdobie 2. polroku 2015*. Obecné zastupiteľstvo schválilo plán kontrolnej činnosti hlavného kontrolóra obce a zároveň ho poverilo na vykonanie ďalších kontrol.

**K bodu 6: Prejednanie dodatku k VZN č. 7 obce Olcnava o určení výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Olcnava .**

Obecné zastupiteľstvo prejednalo prijatie dodatku k  VZN č. 7 zo dňa 15.12.2009 obce Olcnava o určení výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Olcnava.

**K bodu 7: Prejednanie doplnenia platného VZN č. 12 obce Olcnava o podmienkach držania psov na území obce Olcnava .**

Obecné zastupiteľstvo prejednalo možnosti doplnenia VZN č. 12 o podmienkach držania psov na území obce Olcnava zo dňa 19.11.2012.

**K bodu 8: Rôzne .**

**K bodu 9: Interpelácie poslancov .**

Pripomienky poslancov neboli žiadne

**K bodu 10: Pripomienky občanov .**

Pripomienky občanov neboli žiadne.

**Z á p i s n i c a**

**z 8. zasadnutia Obecného zastupiteľstva v Olcnave, konaného dňa 2. 10. 2015**

**Prítomní:** účasť poslancov: 71,4 % .

**Program:**

1. Otvorenie

2. a) Voľba návrhovej komisie a overovateľov zápisnice

b) Kontrola plnenia uznesení

3. Prijatie dodatku k VZN č. 7 zo dňa 15.12.2009 o určení výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Olcnava

4. Prijatie dodatku k VZN č. 1/2015 o určení miesta a času zápisu dieťaťa na plnenie povinnej školskej dochádzky v základnej škole

5. Prejednanie návrhu VZN č. 3/2015 o určení názvov ulíc obce Olcnava

6. Stanovisko hlavného kontrolóra obce k plneniu rozpočtu obce Olcnava za I. polrok 2015

7. Správa o stave a úrovní vybavovania sťažností a petícií za rok 2014

8. Prejednanie príprav posedenia s dôchodcami

9. Prejednanie založenia obecnej s.r.o.

10. Prejednanie žiadosti o odkúpenie pozemku

11. Rôzne

12. Interpelácie poslancov

13. Pripomienky občanov

14. Záver

**K bodu 3: Prijatie dodatku k VZN č. 7 zo dňa 15. 12. 2009 o určení výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Olcnava.**

Starosta obce predložil obecnému zastupiteľstvu Dodatok č.1 k VZN č.7 zo dňa 15. 12. 2009 o určení výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Olcnava. Obecné zastupiteľstvo jednohlasne prijalo Dodatok č.1 k VZN č.7.

**K bodu 4: Prijatie dodatku k VZN č. 1/2015 o určení miesta času zápisu dieťaťa na plnenie povinnej školskej dochádzky v základnej školy .**

Starosta obce predložil obecnému zastupiteľstvu Dodatok č. 1 k VZN č. 1/2015 o určení miesta a času zápisu na plnenie povinnej školskej dochádzky v základnej škole. Obecné zastupiteľstvo jednohlasne prijalo Dodatok č.1 k VZN č. 1/2015.

**K bodu 5: Prejednanie návrhu VZN č. 3/2015 o určení názvov ulíc obce Olcnava**

Obecné zastupiteľstvo prejednalo návrh VZN č. 3/2015 o určení názvov ulíc obce Olcnava. Obecné zastupiteľstvo zobralo návrh VZN č. 3/2015 na vedomie. Návrh VZN č. 3/2015 je vyvesený na úradnej tabuli po dobu 15 dní.

**K bodu 6: Stanovisko hlavného kontrolóra obce k plneniu rozpočtu obce Olcnava za I. polrok 2015 .**

Hlavný kontrolór obce Ing. František Stanislav predložil obecnému zastupiteľstvu *Stanovisko hlavného kontrolóra obce k plneniu rozpočtu obce Olcnava za I. polrok 2015.* Obecné zastupiteľstvo zobralo toto stanovisko na vedomie.

**K bodu 7: Správa o stave a úrovní vybavovania sťažností a petícií za rok 2014.**

Hlavný kontrolór obce predložil obecnému zastupiteľstvu *Správu o stave a úrovní vybavovania sťažností a petícií za rok 2014*. Hlavný kontrolór konštatoval, že v roku 2014 nebola obecným úradom zaevidovaná ani jedna petícia a ani jedna žiadosť. Obecné zastupiteľstvo zobralo túto správu na vedomie.

**K bodu 8: Prejednanie príprav posedenia s dôchodcami .**

Obecné zastupiteľstvo prejednalo prípravy posedenia s dôchodcami, ktorý sa bude konať pri príležitosti“ Október - mesiac úcty k starším“ dňa 25.10.2015 v kultúrnom dome v Olcnave so začiatkom o 14.00 hodine.

**K bodu 9: Prejednanie založenia obecnej s.r.o.**

Starosta oboznámil obecné zastupiteľstvo o možnosti založenia obecnej spoločnosti s ručením obmedzeným, ktorá by bola nápomocná pri realizácií rôznych projektov v obci. Obecná zastupiteľstvo jednohlasne schválilo založenie obecnej s.r.o. s názvom Olczno s.r.o. a poverilo starostu obce na všetky úkony spojené so založením s.r.o.

**K bodu 10: Prejednanie žiadosti o odkúpenie pozemku .**

Obecné zastupiteľstvo prerokovalo žiadosť o odkúpenie pozemku p.č. 1208/5 v k.ú. Olcnava o veľkosti 26 m2 pani Máriou Fifíkovou s osobitným zreteľom, za cenu 5 EUR/m2. Obecné zastupiteľstvo jednohlasne schválilo zámer predaja pozemku z titulu osobitného zreteľa nakoľko k danému pozemku nie je vytvorená žiadna prístupová cesta.

**K bodu 11: Rôzne.**

Starosta obce oboznámil obecné zastupiteľstvo o úprave rozpočtu. Taktiež starosta obce oboznámil obecné zastupiteľstvo o možnosti zamestnať obyvateľov obce Olcnava na par. 54 – Šanca na zamestnanie. Ďalej starosta obce informoval o začatí pretláčacích prác popod železnicu z dôvodu výstavby kanalizácie. Nakoniec podal správu obecnému zastupiteľstvu o úprave najhorších úsekov obecných ciest na ulici Osloboditeľov a Jarnej.

**K bodu 12: Interpelácie poslancov .**

Poslanec obecného zastupiteľstva Ján Olejník dal návrh na umiestnenie kruhového dopravného zrkadla v križovatke ulíc Hornádska a Osloboditeľov kvôli väčšej prehľadnosti .

**K bodu 13: Pripomienky občanov .**

Pripomienky občanov neboli žiadne.

**Z á p i s n i c a**

**z 9. zasadnutia Obecného zastupiteľstva v Olcnave, konaného dňa 16. 11. 2015**

**Prítomní:** účasť poslancov: 57,1 %.

**Program:**

1. Otvorenie
2. a) Voľba návrhovej komisie a overovateľov zápisnice

b) Kontrola plnenia uznesení

1. Úprava rozpočtu
2. Použitie finančných prostriedkov z rezervného fondu
3. Správa o výchovno – vzdelávacej činnosti, jej výsledkoch a podmienkach školy a školského zariadenia za školský rok 2014/2015
4. Predaj obecného pozemku KN – C 1208/5 o výmere 26 m2 v k.ú. Olcnava s osobitným zreteľom pani Fifikovej Márii
5. Prejednanie poplatku za nájom dlhodobo neplatených existujúcich hrobových miest
6. Zmluva o budúcej zmluve o zriadení vecného bremena – Železnice Slovenskej republiky, Bratislava
7. Rôzne
8. Interpelácie poslancov
9. Pripomienky občanov
10. Záver

**K bodu 3: Úprava rozpočtu.**

Starosta obce oboznámil obecné zastupiteľstvo s návrhom na zmenu rozpočtu týkajúcej sa najmä nevyčerpaných výdavkov bežného rozpočtu a ich presun na kapitálové výdavky, a so zmenou finančných operácii príjmových, týkajúcich sa rezervného fondu a úveru Municipal – Univerzal, a s tým súvisiaci presun kapitálových výdavkov stavby: „Olcnava - Vodovod, kanalizácia a ČOV“ (viď príloha). Obecné zastupiteľstvo jednohlasne schválilo úpravu rozpočtu.

**K bodu 4: Použitie finančných prostriedkov z rezervného fondu.**

Starosta obce prejednal s obecným zastupiteľstvom použitie rezervného fondu na kapitálové výdavky súvisiace s realizáciou stavby : „Olcnava – Vodovod, kanalizácia a ČOV“. Obecné zastupiteľstvo jednohlasne schválilo návrh použitia rezervného fondu.

**K bodu 5: Správa o výchovno – vzdelávacej činnosti, jej výsledkoch a podmienkach školy a školského zariadenia za školský rok 2014/2015.**

Starosta obce predložil obecnému zastupiteľstvu správu Základnej školy s materskou školou v Olcnave, Lúčna 3 : *Správu o výchovno – vzdelávacej činnosti, jej výsledkoch a podmienkach školy a školského zariadenia za školský rok 2014/2015*. Obecné zastupiteľstvo zobralo túto správu na vedomie. Správa a výchovno – vzdelávacej činnosti tvorí prílohu zápisnice.

**K bodu 6: Predaj obecného pozemku KN – C 1208/5 o výmere 26 m2 v k.ú. Olcnava s osobitným zreteľom pani Fifikovej Márii .**

Starosta obce oboznámil obecné zastupiteľstvo s predajom obecného pozemku KN – C p.č. 1208/5 o výmere 26 m2 za cenu 5 EUR/m2 s osobitným zreteľom. Žiadateľom o odkúpenie pozemku je p. Márie Fifiková, Jarná 208/5, 053 61 Olcnava, žiadosť o odkúpenie obecného pozemku bola na Obecný úrad doručená dňa 30.9.2015. Zámer predaja majetku s osobitným zreteľom bol vyvesený na obecnej tabuli aj na internetovej stránke obce Olcnava po dobu 15 dní. Obecné zastupiteľstvo jednohlasne schválilo predaj obecného pozemku KN – C p.č. 1208/5 o výmere 26 m2 v k.ú. Olcnava do výlučného vlastníctva pani Fifíkovej Márii, Jarná 208/5, 053 61 Olcnava za cenu 5 EUR/m2.

**K bodu 7: Prejednanie poplatku za nájom dlhodobo neplatených existujúcich hrobových miest.**

Starosta obce oboznámil obecné zastupiteľstvo so zvyšujúcim sa počtom neznámych neplatených hrobových miest na miestnom cintoríne v Olcnave. Obecné zastupiteľstvo prejednalo poplatok za dlhodobo neplatené hrobové miesta. Obecné zastupiteľstvo jednohlasne schválilo poplatok za 5 rokov dozadu v sume 7,47 EUR za jedno hrob a 3,32 EUR v prípade detského hrobu, za opätovné uzavretie nájomnej zmluvy na neplatené hrobové miesto.

**K bodu 8: Zmluva o budúcej zmluve o zriadení vecného bremena – Železnice Slovenskej republiky Bratislava.**

Starosta obce prerokoval s obecným zastupiteľstvom návrh zmluvy so spoločnosťou Železnice Slovenskej republiky Bratislava**,** Stredisko hospodárenia s majetkom Bratislava, Regionálne pracovisko Košice ohľadom poplatku za zriadenie vecného bremena z dôvodu uloženia kanalizačného potrubia pod železničnú trať. Obecné zastupiteľstvo prejednalo a jednohlasne odsúhlasilo zmluvu o budúcej zmluve o zriadení vecného bremena a povinnosť obce uhradiť zálohu 111 EUR bez DPH. Obecné zastupiteľstvo taktiež jednohlasne odsúhlasilo odplatu za zriadenie vecného bremena vo výške 370 EUR bez DPH za nájom vo vlastníctve Železníc Slovenskej republiky, Bratislava, v zastúpení SHM, RP Košice. Obecné zastupiteľstvo jednohlasne splnomocnilo starostu obce Jaroslava Salaja na podpísanie Zmluvy o budúcej zmluve o zriadení vecného bremena.

**K bodu 9: Rôzne .**

Poslankyňa obecného zastupiteľstva PaedDr. Zlatica Kožárová požiadala o vyhodnotenie akcie Posedenie s dôchodcami konanej dňa 25.10.2015

**K bodu 10: Interpelácie poslancov .**

Interpelácie poslancov neboli žiadne.

**Z á p i s n i c a**

**z 10. zasadnutia Obecného zastupiteľstva v Olcnave, konaného dňa 4. 12. 2015**

**Prítomní:** účasť poslancov 100 % .

**Program:**

1. Otvorenie
2. a) Voľba návrhovej komisie a overovateľov zápisnice

b) Kontrola plnenia uznesení

1. Prejednanie rozpočtu obce Olcnava na roky 2016 - 2018
2. Prijatie VZN č. 4/2015 o miestnych daniach a miestnom poplatku za komunálne odpady a drobné stavebné odpady
3. Správa hlavného kontrolóra obce z vykonaných kontrol
4. Prejednanie výšky odmeňovania poslancov obecného zastupiteľstva
5. Rôzne
6. Interpelácie poslancov
7. Pripomienky občanov
8. Záver

**K bodu 3: Prejednanie návrhu rozpočtu obce Olcnava na rok 2016 .**

Riaditeľka Základnej školy s materskou školou v Olcnave, Mgr. Mária Korfantová oboznámila obecné zastupiteľstvo s návrhom rozpočtu ZŠ s MŠ na rok 2016 - 2018.

Starosta obce Jaroslav Salaj oboznámil obecné zastupiteľstvo s rozpočtom obce Olcnava na roky 2016 – 2018.

Hlavný kontrolór obce Ing. František Stanislav oboznámil obecné zastupiteľstvo so *Správou hlavného kontrolóra obce k návrhu rozpočtu obce Olcnava na roky 2016 až 2018* a odporučil obecnému zastupiteľstvu predložený návrh rozpočtu obce Olcnava na roky 2016-2018 schváliť.

Obecné zastupiteľstvo prejednalo a schválilo rozpočet obce Olcnava na roky 2016 – 2018 s tým, že výdavky na roky 2017 a 2018 nie sú záväzné. Poslanec obecného zastupiteľstva M. Kaščák bol proti výške dotácie pre Futbalový klub Olcnava z dôvodu zníženia dotácie oproti roku 2015 o 1000 EUR. Starosta obce argumentoval zníženie dotácie tým, že FK Olcnava mala príjmy v roku 2015 navýšené o 200 % vďaka nadácii Jozefa Salaja pre Spišské Vlachy a Spiš.

**K bodu 4: Prijatie VZN č. 4/2015 o miestnych daniach a miestnom poplatku za komunálne odpady a drobné stavebné odpady** .

Obecné zastupiteľstvo prejednalo prijatie nového VZN č. 4/2015 o miestnych daniach a miestnom poplatku za komunálne odpady a drobné stavebné odpady.

Taktiež starosta obce predniesol návrh zavedenia žetónového zberu komunálneho odpadu v obci. Poslanci Obecného zastupiteľstva jednohlasne prijali Dodatok č. 1 k VZN č. 14 obce Olcnava o zbere a nakladaní s komunálnymi odpadmi na území obce Olcnava v časti § 5 Zber, zneškodňovanie a preprava KO a jeho zložiek.

Ďalej poslanci obecného zastupiteľstva prerokovali podmienky uplatnenia úľavy na poplatku za komunálny odpad a to pre poplatníkov študujúcich na území mimo miesta trvalého pobytu, poplatníkov pracujúcich mimo územia obce alebo SR, poplatníkov, ktorí platia poplatok v inom meste/obci a pre poplatníkov, ktorí sa dlhodobo zdržiavajú v zahraničí.

Obecné zastupiteľstvo jednohlasne prijalo VZN č 4/2015 o miestnych daniach a miestnom poplatku za komunálne odpady a drobné stavebné odpady.

**K bodu 5: Správa hlavného kontrolóra obce z vykonaných kontrol.**

Hlavný kontrolór obce informoval obecné zastupiteľstvo o vykonanej kontrole, ktorá bola zameraná na dodržiavanie zákona č. 394/2012 Z.z. o obmedzení platieb v hotovosti za rok 2014 v obci Olcnava. Taktiež predložil obecnému zastupiteľstvu *Záznam o výsledku kontroly*. Kontrolou nebolo zistené porušenie zákona č. 394/2012 Z.z. o obmedzení platieb v hotovosti. Obecné zastupiteľstvo zobralo *Záznam o výsledku kontroly* na vedomie.

**K bodu 6: Prejednanie výšky odmeňovania poslancov obecného zastupiteľstva .**

Obecné zastupiteľstvo prejednalo svoju celkovú činnosť za rok 2015 a prejednalo odmeňovanie poslancov obecného zastupiteľstva, ktoré bude vypočítané na základe účasti na obecných zasadnutiach, zasadnutiach komisií a organizovaní a účastí na obecných akciách v roku 2015. Obecné zastupiteľstvo jednohlasne schválilo celoročné odmeny poslancov obecného zastupiteľstva za rok 2015, ktoré tvoria prílohu zápisnice.

Ďalej obecné zastupiteľstvo prerokovalo a zhodnotilo celoročne vykonanú prácu hlavného kontrolóra obce Ing. Františka Stanislava za rok 2015 a jednohlasne schválilo celoročnú odmenu pre hlavného kontrolóra obce vo výške 300 EUR.

Obecné zastupiteľstvo prejednalo odmenu za vedenie kroniky PaedDr. Zlatici Kožárovej a Bc. Juliane Krokusovej a odsúhlasilo odmenu 3 EUR za jednu stranu formátu A4.

**K bodu 7: Rôzne .**

Starosta obce predložil obecnému zastupiteľstvu *Spojenú výročnú správu obce Olcnava za konsolidovaný celok za rok 2014*. Obecné zastupiteľstvo zobralo túto správu na vedomie.

Obecné zastupiteľstvo poverilo starostu na prejednanie nájomnej zmluvy so Základnou školou sv. Jána Krstiteľa v Sp. Vlachoch.

Starosta obce oboznámil obecné zastupiteľstvo s vykonanými rozpočtovými opatreniami do 4.12.2015.

**K bodu 8: Interpelácie poslancov**

Poslankyňa obecného zastupiteľstva Bc. Juliana Krokusová oboznámila obecné zastupiteľstvo s návrhom opraviť dieru v oplotení miestneho cintorína, ktorá sa nachádza pri železničnej trati a cez ktorú obyvatelia prechádzajú. Poukázala na to, že prechodom cez železničnú trať sú ohrozované životy občanov a v nedávnej dobre tam došlo aj k zraneniam obyvateľov obce. V hlasovaní obecného zastupiteľstva boli za zaplátanie diery na oplotení miestnom cintorína 4 poslanci, zdržali sa dvaja poslanci a proti bol jeden poslanec obecného zastupiteľstva.

Pán Ján Olejník sa informoval o možnostiach lepšieho fungovania rozhlasu v obci a to najmä v časti Palenčáreň a v časti pri kameňolome.

Taktiež poslanci obecného zastupiteľstva predniesli požiadavku o možnosti prehľadnejšieho kalendáru komunálneho odpadu a separovaných zložiek odpadu, ktoré sú roznášané do domácnosti obce Olcnava.

**K bodu 9: Interpelácie občanov**

Interpelácie občanov neboli žiadne

**12. Počasie a jeho osobitosti v priebehu roka**

Na Troch kráľov - 6.1.2015 bolo teplota – 18 stupňov C a asi 50 cm čerstvého snehu. Tri dni potom začalo pršať a ortuť teplomera sa vyšplhala na 8 stupňov.

Je 9. februára 2015 a meteorológovia vravia, že zima vrcholí.

Vonku krásne bielo, sneh poletuje takmer každý deň a ranné teploty sa pohybujú okolo - 10 stupňov C.

**Veľká noc – 5. 4. 2015**

Počasie bolo dosť chladné, meteorológovia dokonca vraveli, že v globálnom pohľade v rámci Slovenska bolo chladnejšie ako na Vianoce. V Olcnave boli teploty ráno okolo -2 stupne C a počas dňa sa to pohybovalo okolo 5 -7 stupňov C, na niektorých miestach na Slovensku dokonca aj snežilo.

**Prvý sneh**

Tohto roku napadal prvý sneh októbra 2015. Bolo ho približne 5 cm a vydržal asi 1 deň .

**Vianoce**

Tohtoročné Vianoce opäť koledovali s extrémom- bolo bez snehu, blato a denná teplota sa pohybovala do 10 stupňov Celzia.

Silvester zato veľmi prekvapil a došlo k náhlemu ochladeniu, dokonca na - 16 stupňov Celzia. Snehu však však nebolo.

**15. Štatistika**

**Úmrtia**

* 27.3. 2015 – úmrtie- p. Irena Salajová ( 89 rokov ) - Osloboditeľov 39.
* 2. 5. 2015 - úmrtie- p. Alžbeta Macalová (73 rokov ) – Hornádska 26.
* 30. 4. 2015 úmrtie -p. Juliana Šofranková (82 rokov ) - Osloboditeľov 9.
* 27.5.2015 – úmrtie- p. Anna Zahurancová (84 rokov ) - Družstevná 4.
* 29.5. 2015 – úmrtie- p. Pavel Peter Korabský (73 rokov ) – Zelená 3.
* 21. 8. 2015 – úmrtie- p. Ladislav Sakmár (74 rokov ) - Osloboditeľov 84.

**Narodenia**

* 17.1. 2015 - Ester Rusnáková , Jarná 22.
* 4. 3. 2015 – Anabela Kokyová , Lesná 2.
* 10. 5. 2015 - Sofia Lovásová , Osloboditeľov 54.
* 28.8. 2015 – Sofia Segečová , Osloboditeľov 42.
* 6. 9. 2015 – Sebastián Rusnák , Družstevná 5.
* 25.11. 2015 - Adam Salaj , Jarná 22
* 15.12. 2015 – Richard Holub , Lúčna

**Sobáše**

* 9. 5. 2015 – Renáta Gombitová , Olcnava , Zelená 2 , Marián Maskaluk , Poprad.
* 6. 6. 2015 – Romana Chovancová , Olcnava, Hornádska 18, Lukáš Chovanec , Vítkovce .
* 8. 8. 2015 – Mária Olejníková , Olcnava , Hornádska 13, Peter Pollák , Vítkovce.
* 19. 9. 2015 – Svetlana Rovderová , Olcnava , Družstevná 6, Ján Šefčík , Chrasť nad Hornádom.
* 24. 10. 2015 – Eva Richnavská , Olcnava , Zelená 15, Marián Baran, Chmeľov.
* 7.12.2015 – Ján Rusnák , Olcnava, Osloboditeľov 49, Erika Ďurčanová , Spišská Nová Ves, Komenského 15.

**16. Nezaradené príspevky**

Dňa 25.11.2015 sa uskutočnilo o 16,00 hodine v sále kultúrneho domu v Olcnave stretnutie obyvateľov ulíc : Jarná, Zelená, Družstevná a Nová, týkajúce sa pripojenia na kanalizačnú prípojku.

Stretnutie viedol pán starosta obce Jaroslav Salaj a zúčastnilo sa ho asi 40 občanov. Pán starosta informoval o aktuálnom stave a o postupe ďalších prác spojených so spustením kanalizácie na spomínaných uliciach.

**Jubilanti v roku 2015 - Olcnava**

**50 rokov**

Salaj Pavol

Macala Jozef

Rusnáková Vlasta

Kiseľová Mária

Duľa Dalibor

Sendrei Vladimír

Senderiová Darina

Gardošík Milan

Ochotnícka Ľubica

Olejník Ján

Gardošíková Katarína

Duľová Jarmila

Kapalko Miroslav

**60 rokov**

Sedláková Anna

Pechová Mária

Vrabeľ Vladimír

Richnavský Imrich

Muchová Helena

Fľak Filip

Kitan Ján

Rusnáková Anna

Salaj František

Holubová Božena

Šofranko Ján, Ing.

Plačko Štefan

Kišková Terézia

Dzurňák Jozef

Gardošík Ondrej

Marčišovský Imrich

Korfant Štefan

**70 rokov**

Gardošíková Alžbeta

Danek Jiri

Žilková Paula

Krigovská Marta

Furmanová Veronika

Gašpar Ján

Pavol Štefan

**80 rokov**

Salaj Valent

Kočíková Mária

Ďuršová Anna

**90 rokov**

Salajová Anna

BLAHOŽELÁME !!!!!

**Príhovor starostu obce na posedení so seniormi obce Olcnava.**

Vážené dámy, važení páni a milí hostia !

Dovoľte mi Vás privítať na tomto našom posedení v mene svojom, ako aj v mene poslancov obecného zastupiteľstva ktorý spolu s pracovníkmi obecného úradu sa osobne podieľali na vyzdobovaní sály , ako aj na organizácií tohto posedenia.

Každoročne sa v našej obci koná uvítanie novorodencov narodených v predošlom roku, každoročne kultúrnym podujatím sa vzdáva česť ženám a matkám pri príležitosti dňa matiek, organizuje sa športovo kultúrne podujatie pri príležitosti MDD, organizujeme aj slávnosti obce ako Deň obce, organizujú sa tu rôzne zábavy a plesy a športové podujatia pre mladých, ale  nezabudli sme ani na vás ľudí v už dôchodkovom veku, ktorí ste sa určite nemalou mierou podieľali na rozmachu a rozvoji v našej obci.

Mesiac október je mesiacom úcty k starším a preto je nám cťou sa s vami tu osobne stretnúť a spríjemniť vám toto nedeľne popoludnie. Určite vás aj obdarujeme malým darčekom, ale určite by nás tešilo viac, ak by ten darček, ktorý ste už dostali bol len symbolický, a to čo by vás tešilo najviac, by bolo to naše osobne spoločné stretnutie a posedenie pri troche hudby a zábavy.

Keďže toto je aj príležitosť vás trochu oboznámiť s tým, čo sa v tomto roku v našej obci udialo, tak začnem od toho najkrajšieho a to od prečítania rebríčka najvyššie umiestnených ľudí podľa veku:

Druhou najkrajšou udalosťou je narodenia sa detí v našej obci od 1. januára 2015 sa narodilo 5 detí.

Tak isto ako sa deň strieda s nocou, tak isto bohužiaľ s narodením sa detí sme v tomto roku zaznamenali päť úmrtí.

Odpočinutie večne daj im Pane nech odpočívajú v pokoji.

Naša obec s počtom obyvateľov 1056 sa síce neradí medzi veľké obce, ale myslím si , že naberá správny smer vo svojom rozvoji. Spolu tu nažívame aj s rómskymi obyvateľmi, ktorých je 80, ktorí sa taktiež aktívne podieľajú na zveľaďovaní obce. Tak ako aj v minulých rokoch tak isto aj tohto roku na zamestnanosť obyvateľov našej obce boli realizované rôzne projekty úradu práce , cez ktoré si v našej obci našlo na 8-hodinovú pracovnú dobu 11 uchádzačov o zamestnanie, ktorým pracovný pomer po odpracovaní 6-tich mesiacov v septembri skončil. Máme spracované ďalšie pokračovanie tohto projektu, v ktorom od

1. novembra 2015 zamestnáme ďalších 8 uchádzačov o zamestnanie v 8-hodinovom pracovnom pomere a ďalších osem uchádzačov vo

4-hodinovom pracovnom pomere.

Dovolím si poznamenať že takéto vytváranie nových pracovných miest v našej obci nemá obdobu a nepoznám žiadnu inú rovnako veľkú obec, ktorá by toľko pracovných miest vytvorila. O tom že obecný úrad vytvára veľa pracovných miest svedčí aj fakt, že k dnešnému dňu úrad práce nám preplatil a refundoval mzdy zamestnancov zamestnaných cez jednotlivé projekty v celkovej výške tesne hraničiacej so sumou 30 tisíc eur, ktorá je vyplácaná ako 95% spoluúčasť na vytvorené pracovné miesta. 5% spoluúčasť na mzde zamestnancov má obec .

Vďaka zamestnancom z týchto projektov udržujeme a kosíme verejnú zeleň, zaviedli sme zber pokosenej trávy v pondelky, udržiavame a čistíme obecné cesty, obecne potoky, maľujeme a udržiavame verejne priestranstvá ako aj zveľaďujeme obecné priestory. Vďaka týmto zamestnancom sa vymaľovalo vnútorné oplotenie areálu futbalového ihriska, ako aj strecha a bočná časť plechovej tribúny. V tomto roku sme začali s výrobou betónových dlažobných kociek, ktoré využívame na spevňovaní brehov obecného potoka.

Skladom máme vyrobených už vyše 500 kusov, aby aj v nasledujúcom roku sme mohli pokračovať v spevňovaní brehov potoka.

V tomto roku sme z týchto betónových kociek spevnili viac ako 200 metrov brehov obecného potoka, čo určite prispeje nielen k ochrane brehov potoka, ale aj ku krajšiemu vzhľadu obce.

Tohto roku sme zakúpili aj mulčovač na mulčovanie trávy okolo cesty na ľahšie a jednoduchšie udržiavanie pekného vzhľadu zelene. K traktoru sme zakúpili aj paletovacie vidly, ktoré nám veľkú službu robia pri realizácií pokládky kanalizačného potrubia a kanalizačných betónových skruží.

Zrealizovali sme pretlak kanalizačnej chráničky popod železničnú trať a v týchto dňoch prebieha pokládka kanalizačného potrubia v celkovej dĺžke 150m.

Po uložení tohto kanalizačného potrubia v priestoroch starého Hornádu budeme musieť vykopať a vyregulovať a znovu osadiť pôvodné kanalizačné potrubie, ktoré bolo osadené v minulých rokoch neodborne a nedbanlivo uložene do proti spádu. Je to síce krok späť a uberá nás to o čas, ale bohužiaľ , ak by sme to neurobili, tak v nasledujúcich rokoch by hrozilo, že sa nám toto kanalizačné potrubie bude upchávať.

V tomto roku sme realizovali aj prepojenie obecného vodovodu z Ulice Novej na Ulicu Jarnú, aby pri poruchách obecného vodovodu na Ulici Novej, nemuseli byť od obecnej vody odstavené aj Ulice Jarná, Zelená a Družstevná.

V lete tohto roku sme na obecný vodovod napojili aj kultúrny dom a obecný úrad. Pri týchto prácach boli zistené veľké závady na kanalizačnom potrubí  toaliet kultúrneho domu.

Z tohto dôvodu sme sa museli pustiť aj do celkovej rekonštrukcie toaliet kultúrneho domu. Toalety sú teraz zväčšené, dokončene a verím, že to bude naša dobrá vizitka pri rôznych kultúrno -spoločenských podujatiach organizovaných v tejto sále kultúrneho domu.

Určite by som nemal zabudnúť pripomenúť, že tohto roku sa nám podarilo zrealizovať aj pokládku asfaltového koberca na Ul. Novej ako aj napojenie na Ulicu Družstevnú a drobné úpravy asfaltu pred obecným úradom v celkovej sume 31 000 eur s DPH.

Na Jarnej ulici sa zrealizoval zachytávací kanál povrchovej dažďovej vody, ktorý pri prudkých dažďoch odvádza dažďovú vodu do existujúceho kanalizačného rigola na ulici Družstevnej.

V tomto roku sme obnovili aj vzhľad obecnej internetovej stránky a dovolím si povedať, že patríme medzi obce, ktoré majú najväčšiu fotodokumentáciu udalostí a dianí sa v našej obci a k dnešnému dňu tam od začiatku roka máme 20 nových fotoalbumov

Tak ako aj minulé roky aj v tomto roku pracovníci obecného úradu sa aktívne podieľali na rekonštrukcií bývalej starej školy, dnešnej klubovne vedľa kostola, v ktorej dnes býva pán farár. Nápomocní sme boli aj pri sťahovaní kostola pred maľovaním, kde obecný úrad aj finančne prispel na maľovanie kostola.

Celoročne sa staráme aj o kosenie cintorína a priľahlého parku vedľa kostola.

Obecný úrad finančne naďalej podporuje futbalový športový klub, folklórny súbor Domková, akcie detí ZŠ s MŠ, skupinu Nehemiáš, Mariášový turnaj, nohejbalový turnaj, Vianočný stolnotenisový turnaj, novozaložený stolnotenisový oddiel v Olcnave a určite ak budeme oslovení , tak tradične podporíme aj svätú omšu na Kňazovej lúke.

V blízkej dobe v závislosti od realizácie projektu zamestnanosti uvažujem aj o odbremenení obyvateľov našej obce od upratovania kostola na dobu šiestich mesiacov, počas ktorých zamestnanci obecného úradu budú v plnom rozsahu vykonávať upratovanie kostola.

V budúcnosti plánujeme aj naďalej pokračovať v pokládke kanalizačného potrubia s možnosťou napojenia Ulíc Nová, Družstevná, Zelená a Jarná Plánujeme opravu výtlkov na obecných cestách, plánujeme výmenu strechy a zateplenie kultúrneho domu ako aj výmenu strechy a zateplenie ZŠ s MŠ a aj naďalej budeme podporovať všetky športové, kultúrne a duchovné aktivity tak, aby každý Olcnavčan bol na našu obec hrdý .